GHidul SoliCITANTULUI

Condiții de accesare a finanțării

Programul Dezvoltare Durabilă 2021-2027

Prioritatea 1 - Dezvoltarea infrastructurii de apă și apă uzată și tranziția la o economie circulară, Obiectivul Specific 2.5 - Promovarea accesului la apă şi gospodărire sustenabilă a apelor

(Proiecte noi)

Apeluri:

*PDD A. proiecte noi*

*PDD B. proiecte noi\_modernizarea rețelei naționale de monitorizare a calității apei*

# Contents

[1. Contents 1](#_Toc150763795)

[1. PREAMBUL, ABREVIERI ȘI GLOSAR 5](#_Toc150763796)

[1.1. Preambul 5](#_Toc150763797)

[1.2. Abrevieri 5](#_Toc150763798)

[1.3. Glosar 6](#_Toc150763799)

[2. ELEMENTE DE CONTEXT 8](#_Toc150763800)

[2.1. Informații generale Programul Dezvoltare Durabilă 2021-2027 8](#_Toc150763801)

[2.2. Prioritatea, Fondul, Obiectivul de politică, Obiectivul specific 8](#_Toc150763802)

[2.3. Reglementări europene și naționale, cadru strategic, documente programatice aplicabile - lista indicativă 9](#_Toc150763803)

[3. ASPECTE SPECIFICE APELULUI DE PROIECTE 12](#_Toc150763804)

[3.1 Tipul de apel de proiecte 12](#_Toc150763805)

[3.2 Forma de sprijin (grant) 13](#_Toc150763806)

[3.3 Bugetul alocat apelului de proiecte 13](#_Toc150763807)

[3.4 Rata de cofinanțare 13](#_Toc150763808)

[3.5 Zonele geografice vizate de apelul de proiecte 14](#_Toc150763809)

[3.6 Acțiuni sprijinite în cadrul apelului 14](#_Toc150763810)

[3.7 Grupul țintă vizat de apelul de proiecte 15](#_Toc150763811)

[3.8 Indicatori 15](#_Toc150763812)

[3.8.1. Indicatori de realizare 15](#_Toc150763813)

[3.8.2. Indicatori de rezultat 17](#_Toc150763814)

[3.8.3. Indicatori suplimentari specifici Apelului de Proiecte 18](#_Toc150763815)

[3.9. Rezultatele așteptate 19](#_Toc150763816)

[3.10. Operațiune de importanță strategică 19](#_Toc150763817)

[3.11. Investiții teritoriale integrate 19](#_Toc150763818)

[3.12 Dezvoltare locală plasată sub responsabilitatea comunității 19](#_Toc150763819)

[3.13. Aplicarea regulilor privind ajutorul de stat 19](#_Toc150763820)

[3.14 Reguli privind instrumentele financiare 20](#_Toc150763821)

[3.15 Acțiuni interregionale, transfrontaliere și transnaționale 20](#_Toc150763822)

[3.16 Principii orizontale 20](#_Toc150763823)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 21](#_Toc150763824)

[3.18. Caracterul durabil al proiectului 23](#_Toc150763825)

[3.19. Acțiuni menite să garanteze egalitatea de șanse, de gen, incluziunea și nediscriminarea 23](#_Toc150763826)

[3.20. Teme secundare 23](#_Toc150763827)

[3.21. Informarea și vizibilitatea sprijinului din fonduri 24](#_Toc150763828)

[4. INFORMAȚII ADMINISTRATIVE DESPRE APELUL DE PROIECTE 24](#_Toc150763829)

[4.1 Data deschiderii apelului de proiecte 24](#_Toc150763830)

[Data și ora deschiderii apelului de proiecte 24](#_Toc150763831)

[4.2 Perioada de pregătire a proiectelor 24](#_Toc150763832)

[4.3 Perioada de depunere a proiectelor 25](#_Toc150763834)

[4.3.1. Data și ora deschiderii/închiderii depunerii de proiecte 25](#_Toc150763835)

[4.4. Modalitatea de depunere a proiectelor 26](#_Toc150763836)

[5. CRITERII DE ELIGIBILITATE 26](#_Toc150763837)

[5.1. Eligibilitatea solicitanților și partenerilor 26](#_Toc150763838)

[5.1.1. Cerințe privind elibigilitatea solicitanților și partenerilor 26](#_Toc150763839)

[5.1.2 Categorii de solicitanți eligibili 31](#_Toc150763840)

[Tip solicitant 32](#_Toc150763841)

[5.1.3 Categorii de parteneri eligibili 32](#_Toc150763842)

[5.1.4 Reguli și cerințe privind parteneriatul (pentru proiectele de tip B) 32](#_Toc150763843)

[5.2. Eligibilitatea activităților 33](#_Toc150763844)

[5.2.1 Cerințe generale privind elibigilitatea 33](#_Toc150763845)

[5.2.3. Activitatea de bază 34](#_Toc150763846)

[5.2.4 Activități neeligibile 34](#_Toc150763847)

[5.3. Eligibilitatea cheltuielilor 35](#_Toc150763848)

[5.3.1. Baza legală pentru stabilirea eligibilității cheltuielilor 35](#_Toc150763849)

[5.3.2 Categorii și plafoane de cheltuieli eligibile 36](#_Toc150763850)

[5.3.3 Categorii de cheltuieli neeligibile 36](#_Toc150763851)

[5.3.4 Opțiuni de costuri simplificate. Costuri directe și costuri indirecte 36](#_Toc150763852)

[5.3.5 Opțiuni de costuri simplificate. Costuri unitare/sume forfetare și rate forfetare 37](#_Toc150763853)

[5.3.6 Finanțare nelegată de costuri 37](#_Toc150763854)

[5.4. Valoarea minimă și maximă nerambursabilă a unui proiect 37](#_Toc150763855)

[Valoarea minimă nerambursabilă a unui proiect 37](#_Toc150763856)

[Valoarea maximă nerambursabilă a unui proiect 37](#_Toc150763857)

[5.5 Cuantumul cofinanțării acordate 38](#_Toc150763858)

[5.6 Durata proiectului 38](#_Toc150763859)

[5.7 Alte cerințe de eligibilitate a proiectului 38](#_Toc150763860)

[6. INDICATORI DE ETAPĂ 38](#_Toc150763861)

[7. COMPLETAREA CERERILOR DE FINANȚARE 39](#_Toc150763862)

[7.1. Completarea formularului cererii 39](#_Toc150763863)

[7.2 Limba utilizată în completarea cererii de finanțare 40](#_Toc150763864)

[7.3 Metodologia de justificare și detaliere a bugetului cererii de finanțare 41](#_Toc150763865)

[7.4. Anexele și documente obligatorii la depunerea cererii 41](#_Toc150763866)

[7.5 Aspecte administrative privind depunerea cererii de finanțare 44](#_Toc150763867)

[7.6. Anexele și documente obligatorii la momentul contractării 45](#_Toc150763868)

[7.7. Renunțarea la cererea de finanțare 47](#_Toc150763869)

[8. PROCESUL DE EVALUARE, SELECȚIE ȘI CONTRACTARE A PROIECTELOR 47](#_Toc150763870)

[8.1 Principalele etape ale procesului de evaluare, selecție și contractare 48](#_Toc150763871)

[8.2. Conformitate administrativă și eligibilitate - DECLARAȚIE UNICĂ 48](#_Toc150763872)

[8.3 Etapa de evaluare preliminară - dacă este cazul (specific pentru intervențiile FSE+) 49](#_Toc150763873)

[8.4 Evaluarea tehnică și financiară. Criterii de evaluare tehnică și financiară 49](#_Toc150763874)

[8.4.1 Criteriile de evaluare tehnică și financiară 49](#_Toc150763875)

[8.5. Aplicarea pragului de calitate 52](#_Toc150763876)

[8.6 Aplicarea pragului de excelență 52](#_Toc150763877)

[8.7 Notificarea rezultatului evaluării tehnice și financiare. 52](#_Toc150763878)

[8.8. Contestații 52](#_Toc150763879)

[8.9 Contractarea proiectelor 53](#_Toc150763880)

[8.9.1 Verificarea îndeplinirii condițiilor de eligibilitate 54](#_Toc150763881)

[8.9.2 Decizia de acordare/respingere a finanțării 54](#_Toc150763882)

[8.9.3 Definitivarea planului de monitorizare a proiectului (indicatori de etapă) 55](#_Toc150763883)

[8.9.4. Semnarea contractului de finanțare 56](#_Toc150763884)

[9. ASPECTE PRIVIND CONFLICTUL DE INTERESE 57](#_Toc150763885)

[10. ASPECTE PRIVIND PRELUCRAREA DATELOR CU CARACTER PERSONAL 57](#_Toc150763886)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 58](#_Toc150763887)

[11.1 Rapoartele de progres 59](#_Toc150763888)

[11.2 Vizitele de monitorizare 60](#_Toc150763889)

[11.3 Mecanismul specific indicatorilor de etapă. Planul de monitorizare 62](#_Toc150763890)

[12. ASPECTE PRIVIND MANAGEMENTUL FINANCIAR 63](#_Toc150763891)

[12.1 Mecanismul cererilor de prefinanțare 64](#_Toc150763892)

[12.2 Mecanismul cererilor de plată 64](#_Toc150763893)

[12.3 Mecanismul cererilor de rambursare 65](#_Toc150763894)

[12.4 Graficul cererilor de prefinanțare/plată/rambursare 66](#_Toc150763895)

[12.5 Mecanismul acordării ratei forfetare 66](#_Toc150763896)

[12.6 Vizitele la fața locului 66](#_Toc150763897)

[13. MODIFICAREA GHIDULUI SOLICITANTULUI 67](#_Toc150763898)

[13.1. Aspectele care pot face obiectul modificărilor prevederilor ghidului solicitantului 67](#_Toc150763899)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 68](#_Toc150763900)

[14. ANEXE 68](#_Toc150763901)

# PREAMBUL, ABREVIERI ȘI GLOSAR

## 1.1. Preambul

Prezentul ghid a fost elaborat de Autoritatea de Management pentru Programul Dezvoltare Durabilă (PDD) pentru solicitanţii care doresc să obţină finanţare nerambursabilă pentru proiecte de investiţii, în cadrul Priorității 1 **- Dezvoltarea infrastructurii de apă și apă uzată și tranziția la o economie circulară, Obiectivul** **Specific 2.5 - Promovarea accesului la apă și o gospodărire sustenabilă a apelor (Fondul European de Dezvoltare Regională și Fondul de Coeziune) din cadrul Programului Dezvoltare Durabilă 2021-2027.**

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul ghid, inclusiv prelungirea termenului de depunere, AM PDD va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document, ce derivă din PDD 2014-2020 și modul său de implementare, vor fi interpretate exclusiv de către Ministerul Investiției și Proiectelor Europene (MIPE), cu respectarea legislației în vigoare, folosind metoda de interpretare sistematică, și aplicarea principiilor privind tratamentul egal și nediscriminarea solicitanților la finanțare. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Se recomandă să se parcurgă toate informaţiile prezentate în acest document, precum şi toate prevederile din anexele sale pentru înţelegerea tuturor aspectelor legate de specificul intervenţiilor finanţate.

Se recomandă să se consulte periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul apelurilor de proiecte asociate prezentului ghid.

**Modificările legislative relevante, intervenite pe parcursul procesului de consultare publică până la aprobarea prezentului ghid și/sau corelări cu alte prevederile legale existente vor conduce la actualizarea prevederilor acestuii document.**

## 1.2. Abrevieri

**ANRSC** - Autoritatea Națională de Reglementare pentru Serviciile Comunitare de Utilități Publice

**AM** - Autoritatea de Management

**ARA** – Asociația Română a Apei

**BS -** Bugetul de Stat

**CAE -** Conformitate administrativă și eligibilitate

**CE -** Comisia Europeană

**DALI** - Documentaţie de avizare a lucrărilor de intervenţii

**DNSH** - Principiul de „a nu prejudicia în mod semnificativ”

**ETF** -Evaluarea tehnică și financiară

**EUR** - Euro

**FEDR** - Fondul European pentru Dezvoltare Regională

**FC** - Fondul de coeziune

**HG** - Hotărâre de Guvern

INSP – Institutul Național de Sănătate Publică

**MIPE** - Ministerul Investițiilor și Proiectelor Europene

MS – Ministerul Sănătății

**MySMIS** - Sistem unic de management a informaţiei  
**NUTS -** Nomenclatorul Unităților Statistice Teritoriale

**OUG -** Ordonanță de urgență a Guvernului

**OP** - Obiectiv de Politică

**OR** - Operator regional de apă

**OS** - Obiectiv specific

**POIM** - Programul Operațional Infrastructură Mare 2014-2020

**POSM** - Programul Operațional Sectorial Mediu 2007-2013

**PT** - Proiect tehnic

**SF** *-* Studiu de fezabilitate

**TFUE** - Tratatul privind Funcționarea Uniunii Europene

## 1.3. Glosar

În sensul prezentului ghid, următorii termeni se folosesc cu următoarele înțelesuri:

**Caracterul durabil al operațiunilor** - perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare.

**Cererea de finanțare -** conform OUG nr. 23/2023 reprezintă un document standardizat, disponibil în sistemul informatic MySMIS2021/SMIS2021+, prin care este solicitat sprijin financiar pentru perioada de programare 2021-2027, în condițiile aplicabile apelurilor de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în prezentul ghid;

**Cofinanțare publică** - orice contribuție din fonduri publice naționale destinată finanțării cheltuielilor eligibile necesare implementării proiectului în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Cheltuieli eligibile** - cheltuielile efectuate de beneficiar pentru implementarea proiectelor finanțate în cadrul programelor operaționale, conform prevederilor art. 63 alin. (1) din Regulamentul (UE) 2021/1.060, precum și în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Contractul de finanțare -**actul juridic, cu titlu oneros, de adeziune, încheiat între autoritatea de management și beneficiar prin care se stabilesc drepturile și obligațiile corelative ale părților în vederea implementării operațiunilor;

**Declarația unică a solicitantului/partenerului/liderului de parteneriat** —Conform OUG 23/2023 este o declarație pe propria răspundere, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în acest Ghid și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

**Indicatori de etapă** — Conform nr. OUG 23/2023 reprezintă reperele cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare;

**Indicator de realizare** – În conformitate cu prevederile Regulamentului UE 1060/2021, cu modificările și completările ulterioare, înseamnă un indicator de măsurare a rezultatelor specifice ale intervenției;

**Indicator de rezultat** - În conformitate cu prevederile Regulamentului UE 1060/2021, cu modificările și completările ulterioare, înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;

**Operator regional al serviciului de alimentare cu apă și de canalizare** - operatorul regional definit conform art. 2 lit. [h) din Legea nr. 51/2006](https://legislatie.just.ro/Public/DetaliiDocumentAfis/201292" \l "A64122866), republicată, cu completările ulterioare, care are dreptul exclusiv de a furniza/presta serviciul în aria de operare stabilită prin contractul de delegare a gestiunii serviciului;

**Plan de monitorizare a proiectului** — Conform OUG 23/2023 reprezintă planul inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management/organismele intermediare, după caz;

**Rată forfetară** – în cazul PDD, r**ata forfetară aplicabilă pentru proiectele de apă este de 6% și reprezintă procentul de cofinantare a solicitantului la cheltuielile eligibile.** De asemenea, sunt aplicabile prevederile OUG 133/2021, art. 27.

# ELEMENTE DE CONTEXT

## 2.1. Informații generale Programul Dezvoltare Durabilă 2021-2027

Programul Dezvoltare Durabilă 2021-2027 (PDD) este un program multifond, cofinanțat atât din FEDR cât și din FC, fiind aprobat de Comisia Europeană prin Decizia nr. C(2022) 8703/24.11.2022 și implementat de Ministerul Investițiilor și Proiectelor Europene prin Autoritatea de Management pentru Programul Dezvoltare Durabilă. PDD poate fi consultat [aici](https://mfe.gov.ro/wp-content/uploads/2022/11/ccd9ae994ca747e93c52ec9c97fc4c39.pdf).

PDD dispune de o alocare totală de 5,25 mld. euro (UE și BS) din care aproximativ 4,04 mld. euro fiind cofinanțarea din partea UE (FEDR și FC), iar diferența de 1,21 mld. euro reprezentând contribuția națională. Această alocare este distribuită astfel în cadrul următoarelor priorități:

|  |  |  |  |
| --- | --- | --- | --- |
| Prioritatea | Alocare UE  (mil. euro) | Cofinanațre națională (mil. euro) | Total (mil. euro) |
| Prioritatea 1. Dezvoltarea infrastructurii de apă și apă uzată și tranziția la o economie circulară | 2.585,11 (FEDR+FC)) | 832,66 | 3.417,77 |
| Prioritatea 2. Protecţia mediului prin conservarea biodiversităţii, asigurarea calităţii aerului şi remediere a siturilor contaminate | 170 (FEDR) | 30 | 200 |
| Prioritatea 3. Promovarea adaptării la schimbările climatice şi managementul riscurilor | 440,19 (FEDR) | 77,68 | 517,88 |
| Prioritatea 4. Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră | 848,76 (FEDR+FC) | 269,78 | 1.118,54 |

## 2.2. Prioritatea, Fondul, Obiectivul de politică, Obiectivul specific

Prezentul ghid se aplică pentru liniile de finanțare aferente proiectelor noi finanțate în cadrul Priorității 1. Dezvoltarea infrastructurii de apă și apă uzată și tranziția la o economie circulară a PDD 2021-2027. Nevoia de investiţii are ca obiectiv principal conformarea cu:

* **Directiva (UE) 98/83/CE privind calitatea apei destinate consumului uman (DAP)**
* **Directiva (UE) 2020/2184 privind calitatea apei destinate consumului uman (reformare) (DAP)**
* **Directiva (UE) 91/271/CEE privind tratarea apelor urbane reziduale (DEAUU)**

De asemenea, se are în vedere inclusiv conservarea resurselor de apă prin îmbunătățirea soluțiilor de tratare, reducerea pierderilor tehnologice legate de procesul de tratare și reducerea pierderilor de pe rețelele de transport și distribuție prin optimizarea acestora, conectarea populaţiei la sisteme de alimentare cu apă conforme, precum şi asigurarea de sisteme de colectare şi epurare a apelor uzate din aglomerările cu mai mult de 2.000 l.e., prioritizarea aglomerărilor cu populație echivalentă mai mare de 10.000 l.e. Investițiile sunt necesare totodată și pentru atingerea sau menţinerea stării bune a corpurilor de apă.

Investițiile propuse trebuie să se încadreze, după cum urmează, în obiectivul de politică, obiectivul specific și domeniul de aplicare a fondurilor:

|  |  |  |
| --- | --- | --- |
| Prioritatea 1. Dezvoltarea infrastructurii de apă și apă uzată și tranziția la o economie circulară a PDD 2021-2027 | | |
| Obiectivul de politică | **OP 2** - O Europă mai verde, rezilientă, cu emisii reduse de dioxid de carbon, care trece la o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane sustenabile |
| Obiectivul specific | **OS 2.5** - Promovarea accesului la apă și o gospodărire sustenabilă a apelor |
| Fondurile asociate | Fondul European de Dezvoltare Regional (FEDR) și Fondul de Coeziune (FC) |

## 2.3. Reglementări europene și naționale, cadru strategic, documente programatice aplicabile - lista indicativă

**Reglementări europene:**

* Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Comunicarea Comisiei C(2021) 373/1 din 16 septembrie 2021. Orientări tehnice referitoare la imunizarea infrastructurii la schimbările climatice în perioada 2021-2027 - vezi [aici](https://eur-lex.europa.eu/legal-content/RO/TXT/HTML/?uri=OJ:C:2021:373:FULL&from=EN);
* Comunicarea Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență - vezi [aici](https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN);

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* [Directiva 2000/60/CE - cadrul de politică comunitară în domeniul apei](https://eur-lex.europa.eu/legal-content/RO/AUTO/?uri=celex:32000L0060), cu modificările și completările ulterioare
* Directiva (UE) 2020/2184 privind calitatea apei destinate consumului uman (reformare)
* Directiva (UE) 2006/118/CE privind protectia apelor subterane împotriva poluării și a deteriorării
* Directiva (UE) 91/271/CEE privind tratarea apelor urbane reziduale
* Directiva (UE) 98/83/CE privind calitatea apei destinate consumului uman
* Directiva (UE) 2008/105/CE privind standardele de calitate a mediului în domeniul apei, de modificare și de abrogare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE ale Consiliului și de modificare a Directivei 2000/60/CE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Reglementări naționale:**

* OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027
* OUG nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;
* HG nr. 875/2011 pentru aprobarea Normelor metodologice de aplicare a prevederilor Ordonanței de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă ;
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;
* Ordinul MIPE nr. 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Legea nr. 107/1996 legea apelor, cu modificările și completările ulterioare;
* [Legea nr. 241/2006 privind serviciul public de alimentare cu apă și de canalizare](https://acilfov.ro/wp-content/uploads/2019/05/legea-serviciului-de-alimentare-cu-apa-si-de-canalizare-nr-241-2006-1.pdf);
* [Legea nr. 51/2006 privind serviciile comunitare de utilități publice](https://acilfov.ro/wp-content/uploads/2019/05/legea-serviciilor-comunitare-de-utilitati-publice-nr-51-2006.pdf)republicată;
* ANRSC - [Regulamentul cadru al serviciului de alimentare cu apă și de canalizare din 20.03.2007](https://acilfov.ro/wp-content/uploads/2019/05/regulamentul-cadru-al-serviciului-de-alimentare-cu-apa-si-de-canalizare-din-20032007.pdf);
* [Ordin ANRSC 90/2007 privind contractul cadru de furnizare pentru prestarea serviciului de apă și canalizare](https://acilfov.ro/wp-content/uploads/2019/03/ORDIN-90-2007-ANRSC.pdf);
* Ordonanța de urgență a Guvernului 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene;
* HG nr. 677/2017 privind aprobarea Metodologiei de analiză cost-beneficiu pentru investiţiile în infrastructura de apă;
* Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

**Documente programatice (Programe, Strategii, Planuri):**

* Strategia UE pentru Regiunea Dunării;
* Master Planurile Judeţene reactualizate pentru apă;
* Planurile de Management ale Bazinelor Hidrografice (PMBH);
* Planul Național de Investiții (document în curs de elaborare).

# ASPECTE SPECIFICE APELULUI DE PROIECTE

Apelurile de proiecte prevăzute de prezentul ghid vor fi lansate în sistemul informatic MySMIS2021/SMIS2021+. În situația in care sistemul informatic MySMIS2021 nu este finalizat , apelurile de proiecte se vor lansa utilizând sistemul informatic MySMIS2014/SMIS 2014+, cu obligația ca, împreună cu beneficiarii, să se transpună și să se încărce informațiile și documentele referitoare la respectivele proiecte și în sistemul MySMIS2021/SMIS2021+, după operaționalizarea acestuia, în termenul stabilit prin contractul de finanțare.

## Tipul de apel de proiecte

Prin prezentul ghid se lansează apeluri necompetitive bazate pe listă de proiecte preidentificate.

Procesul de evaluare, selecție și contractare a proiectelor va fi realizat în conformitate cu prevederile **secțiunii 8** a prezentului ghid.

Apelurile de proiecte se vor lansa conform tabelului de mai jos:

|  |  |  |
| --- | --- | --- |
| Tip de proiect | Tip de apel | Detalii apeluri de proiecte |
| 1. Proiecte regionale de apă şi apă uzată | Necompetititiv cu termen limită de depunere | Se vor lansa apeluri de proiecte distincte, necompetitive  Proiectele preidentificate din Anexă vor fi selectate la finanțare prin aplicarea criteriilor de evaluare și selecție cu condiția respectării pragului de calitate stabilit și în condițiile grilei de evaluare, în limita bugetului alocat pentru respectivul apel.  **Se va lansa un apel de proiecte pentru regiuni mai puțin dezvoltate (al căror PIB pe cap de locuitor este mai mic de 75% din media UE), și un apel de proiecte pentru singura regiune mai dezvoltată - București-Ilfov (cu PIB pe cap de locuitor care depășește 100% din media UE-27).** |
| 1. Proiecte dedicate investiţiilor pentru modernizarea rețelei naționale de monitorizare a calității apei pentru conformarea cu cerințele de monitorizare și raportare, inclusiv cu prevederile noii DAP, prin care se includ noi parametri de calitate și noi cerințe minime pentru materialele în contact cu apa și accesul la apă | Necompetititiv cu termen limită de depunere | Se va lansa un apel de proiecte, necompetitiv. Solicitant este MMAP/ANAR/MS/INSP în parteneriat.  Apelul de proiecte are în vedere faptul că, în cadrul contractului de finanțare POIM 2014-2020 aferent proiectului cu cod SMIS 136810, nu s-au putut include investiții în echipamentele necesare pentru respectarea cerințelor noii Directive privind apa potabilă şi modificările de structură a Institutului Național de Sănătate Publică (INSP) conform HG. nr. 932/2022 pentru organizarea și funcționarea Institutului Național de Sănătate Publică și pentru aprobarea înființării unor activități finanțate integral din venituri proprii.  Proiectul va respecta criteriile de evaluare și selecție și pragul de calitate stabilite și cadrul grilei de evaluare și va fi finanțat în limita bugetului alocat pentru acest apel. |

## Forma de sprijin (grant)

Codul asociat acestui tip de sprijin este **01 - Grant** și se va avea în vedere la completarea secțiunii specifice din cererea de finanțare.

## Bugetul alocat apelului de proiecte

Bugetul alocat apelului de proiecte este împărțit pe următoarele tipuri de acțiuni, după cum urmează:

|  |  |  |  |  |
| --- | --- | --- | --- | --- |
| Tipul de proiecte | Buget total apel  -mil Euro\_ | | Buget apel  utilizând supracontractare  -mil Euro | |
|  | **FEDR** | **FC** | **FEDR** | **FC** |
| A. Proiecte regionale de apă şi apă uzată | 819,12 | 168,89 | 2.457,35 | 506,66 |
| B. Investiţii pentru modernizarea rețelei naționale de monitorizare a calității apei | - | 12,50 | - | 37,50 |

Nu există o alocare dedicată ITI în cadrul PDD 2021-2027.

## Rata de cofinanțare

Sursele de finanțare se asigură după cum urmează:

|  |  |  |
| --- | --- | --- |
| Tip de proiect | Regiuni mai putin dezvoltate | Regiuni mai dezvoltate |
| 1. Proiecte regionale de apă şi apă uzată | 85% FEDR, 13% buget de stat și 2% contribuția autorităților locale din bugetul eligibil rezultat dupa aplicarea deficitului de finantare | 40% FC și 50% buget de stat și 10% contribuția autorităților locale din bugetul eligibil rezultat dupa aplicarea deficitului de finantare |
| 1. Investiţii pentru modernizarea rețelei naționale de monitorizare a calității apei | 85% FEDR, 15% buget de stat din finanțarea nerambursabilă solicitată | NA |

**Atenție!**

Pentru proiectele de tip A - procentele de mai sus, cu privire la cofinanțarea din bugetul de stat și FEDR/FC sunt aplicate la bugetul eligibil rezultat dupa aplicarea deficitului de finantare), care reprezintă 94% din cuantumul cheltuielilor eligibile aferente proiectului. Diferența de 6% (rata forfetară) din valoarea eligibilă este suportată de operatorul regional.

## Zonele geografice vizate de apelul de proiecte

***În cadrul*** ***apelurilor de proiecte de tip A***, lansate prin prezentul ghid sunt avute în vedere atât regiunile mai puțin dezvoltate cât și regiunea București-Ilfov în conformitate cu tabelul de la **secțiunea 3.4 a prezentului ghid.**

***Pentru apelul de proiecte de tip B***, în conformitate cu tabelul de la **secțiunea 3.4 a prezentului ghid**, fondurile sunt alocate doar regiunilor mai puțin dezvoltate.

## Acțiuni sprijinite în cadrul apelului

În cadrul prezentului ghid sunt sprijinite acțiunile prevăzute de Prioritatea 1 - Dezvoltarea infrastructurii de apă și apă uzată și tranziția la o economie circulară din cadrul Programului Dezvoltare Durabilă 2021-2027 cu privire la infrastructura de apă și apă uzată insuficientă și inadecvată în raport cu cerințele de conformare cu directivele privind calitatea apei potabile și epurarea apelor uzate urbane (Directiva (UE) 91/271/CEE privind tratarea apelor urbane reziduale, cu modificările și completările ulterioare și și Directiva (UE) 2020/2184 privind calitatea apei destinate consumului uman a potabilă (reformată), respectiv Directiva (UE) 98/83/CE privind calitatea apei destinate consumului uman.

Investițiile PDD în sectorul apei și apei uzate vor viza îndeplinirea obligaţiilor din Tratatul de Aderare , în regiunile mai puțin dezvoltate/ regiunea mai dezvoltată, în sensul DAP şi DEAUU. Acestea vor fi realizate în baza Master Planurilor Judeţene actualizate\*, a Planurilor de Management ale Bazinelor Hidrografice (PMBH) și reflectate în cadrul Planului Național de Investiții.

\*In cazul în care soluția tehnică din studiu de fezabilitate (SF) va fi diferită de Master Plan, aceste modificări vor fi menționate în cadrul documentației tehnico-econmice, faza studiu de fezabilitate.

***Acțiunile sprijinite prin prezentul ghid sunt***:

**A. Investiții integrate de dezvoltare a sistemelor de apă și apă uzată care contribuie la conformarea cu Directiva (UE) 91/271/CEE privind tratarea apelor urbane cu modificările și completările ulterioare, Directiva (UE) nr. 98/83/CE privind calitatea apei destinate consumului uman, și Directiva (UE) 2020/2184 privind calitatea apei destinate consumului uman a potabilă (reformată)::**

* Construirea, reabilitarea și extinderea sistemelor de apă potabilă noi/existente - captare și aducțiune, stații de tratare, măsuri legate de eficiență, rețele de transport și distribuție a apei destinate consumului uman în așezări care au cel puțin 50 locuitori/ sau distribuție de cel puțin 1.000 m3 apă/zi;
* Construirea, reabilitarea și extinderea rețelelor de canalizare noi/existente şi construirea/reabilitarea/modernizare a stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e., (prioritate având aglomerările peste 10.000 l.e.), inclusiv soluții pentru un management adecvat pentru tratarea nămolurilor rezultate în cadrul procesului de epurare a apelor uzate;
* Măsuri necesare pentru eficientizarea și sustenabilitatea investițiilor (automatizări, SCADA, GIS, contorizări etc.);
* Operaţiuni pentru scăderea consumului de energie și a emisiilor de gaze cu efect de seră la nivelul Operatorilor Regionali. Având în vedere trendul referitor la creșterea prețurilor la energie se vor finanța investiții pentru scăderea consumului de energie și a emisiilor de gaze cu efect de seră la nivelul ariei de operare, precum și orice alte măsuri ce vor viza eficientizarea costurilor;

Cu privire la acțiunile aferente investițiilor integrate de dezvoltare a sistemelor de apă și apă uzată atragem atenția asupra următoarelor aspecte:

• Referitor la asigurarea calității apei și extinderea sistemelor de alimentare cu apă se vor avea în vedere următoarele:

- reducerea disparităților legate de conectare a populației comparativ cu media europeană și pentru a asigura accesul la apă;

- reducerea pierderilor de apă;

- se vor avea în vedere prevederile noii DAP care instituie monitorizarea unor parametri suplimentari a calității apei;

- sistemul construit de alimentare cu apă să aibă un consum mediu de energie <= 0,5 kWh sau un indice de pierderi în infrastructură (ILI) <= 1,5, iar activitatea de renovare să scadă consumul mediu de energie cu peste 20 % sau să reducă pierderile cu peste 20%, respectiv în cazul apelor uzate dacă obiectivul măsurii este ca întregul sistem de epurare a apelor uzate construit să aibă un consum net de energie egal cu zero sau ca reînnoirea sistemului de epurare a apelor uzate să ducă la o scădere a consumului mediu de energie cu cel puțin 10% (numai prin măsuri de eficiență energetică și nu prin modificări substanțiale sau modificări ale sarcinii).

•  Pentru colectarea şi epurarea apelor uzate urbane sunt eligibile aglomerările cu peste 2000 l.e. și, în situații excepționale, aglomerările sub 2.000 l.e., dacă acestea sunt motivate din punct de vedere a afectării calității sursei/emisarului, acordându-se prioritate finalizării investițiilor în aglomerările peste 10.000 l.e. Având în vedere că pentru România a fost lansată deja o procedură de infringement în Cauza 2018/2019 pentru aglomerările cu peste 10 000 l.e., finanțarea aglomerărilor peste 10.000 l.e. neconforme reprezintă o prioritate. De asemenea, proiectele vor avea ca obiectiv inclusiv asigurarea facilităților de management al nămolului rezultat de la stațiile de epurare și tratare.

**B. Investiţii pentru modernizarea rețelei naționale de monitorizare a calității apei astfel încât să se poată răspunde cerințelor de monitorizare și raportare, inclusiv prevederilor noii DAP, prin care se includ noi parametri de calitate și noi cerințe minime pentru materialele în contact cu apa și accesul la apă**

## Grupul țintă vizat de apelul de proiecte

Grupul țintă principal pentru toate apelurile de proiecte lansate prin prezentul ghid este reprezentat de:

* populaţia urbană şi rurală a României
* operatorii de apă.

## Indicatori

### 3.8.1. Indicatori de realizare

|  |  |  |  |
| --- | --- | --- | --- |
| ID | Indicatori de realizare | Unitate de măsură | Descriere indicator |
| *Pentru acțiunile de tip A* | | | |
| RCO 30 | Lungimea conductelor noi sau optimizate pentru sistemele de distribuție din rețeaua publică de alimentare cu apă | km | Lungimea conductelor noi sau modernizate pentru distribuția apei publice furnizate. Optimizarea se referă la îmbunătățiri semnificative care vizează o îmbunătățire a calității apei și/sau reducerea pierderilor de apă. Conductele de apă trebuie fie complet realizate fizic, conectate la rețea pentru a fi luate în considerare pentru tințele estimate ale indicatorului.  Optimizarea/modernizarea poate să includă și reabilitarea rețelei cu mențiunea că lucrările trebuie să fie temeinic justificate și prioritizate, iar parametrii tehnici ai rețelei trebuie optimizați.  Întreținerea și reparațiile nu intră în definiția prezentului indicator (activitățile recurente de întretinere, reparații de moment) și nu sunt eligibile în cadrul proiectului.  Lungimea conductelor noi sau modernizate include rețeaua de distribuție apă potabilă, aducțiunea și orice alte rețele/conducte (ex. rețele de transport) |
| RCO 31 | Lungimea conductelor noi sau optimizate pentru rețeaua publică de colectare a apelor uzate | km | Lungimea conductelor noi sau modernizate pentru rețeaua publică de colectare a apelor uzate. etc.  Conductele de apă uzată trebuie fie complet realizate fizic, conectate la rețea pentru a fi luate în considerare pentru tințele estimate ale indicatorului. Indicatorul acoperă de asemenea rețelele de colectare a apelor uzate legate de gestionarea apelor ca urmare a furtunilor. Astfel, conform Directivei 91/271/CEE conceperea, construirea și întreținerea sistemelor de colectare se întreprind pe baza celor mai avansate cunoștințe tehnice, fără a atrage costuri excesive, în special în ceea ce privește:  — volumul și caracteristicile apelor urbane reziduale;  — prevenirea scurgerilor;   * limitarea poluării apelor receptoare care rezultă din supraîncărcarea cu apă ca urmare a furtunilor.   Optimizarea/modernizarea poate să includă și reabilitarea rețelei cu mențiunea că lucrările trebuie să fie temeinic justificate și prioritizate, iar parametrii tehnici ai rețelei trebuie optimizați.  Întreținerea și reparațiile nu intră în definiția prezentului indicator (activitățile recurente de întreținere, reparații de moment) și nu sunt eligibile prin proiect.  Lungimea conductelor noi sau modernizate include rețeaua de canalizare, conducte de colectare și orice alte rețele/conducte (de ex. refulare). |
| RCO 32 | Capacități noi sau optimizate pentru tratarea apelor uzate | populație echivalentă | Capacitate suplimentară pentru tratarea apelor uzate noi sau optimizată prin proiectele sprijinite. Optimizarea se referă la îmbunătățiri semnificative ale metodei de tratare a apelor uzate (exemplu: din primar la tratament secundar).  Populația echivalentă (1 p.e.) este definit ca încărcătura organică biodegradabilă având o cerere biochimică de oxigen (BOD) de cinci zile de 60 g oxigen/zi. (A se vedea Directiva Consiliului 91/271/CE în referințe). |
| *Pentru acțiunile de tip B* | | | |
| 2S1 | Numărul componentelor laboratului national care beneficiaza de sprijin | nr. | Indicatorul măsoară numărul de componente ale laboratorului național care urmează a fi sprijinite prin PDD.  Laboratorul național este infrastructura integrată de laboratoare (componente ale sistemului), în cadrul căreia se produc analize și se înregistrează, colectează și procesează date pentru monitorizarea substanțelor și indicatorilor din apele uzate și apele de suprafață, precum și a indicatorilor de calitate din apa potabilă.  Componentele laboratorului național sunt laboratoarele, precum și platforma integratoare a acestor componente.  Laboratorul național, împreună cu componentele sale, trebuie să contribuie la adresarea cerințelor de monitorizare și raportare a apelor, inclusiv prevederilor noii DAP, prin care se includ noi parametri de calitate și noi cerințe minime pentru materialele în contact cu apa si accesul la apă. |

### 3.8.2. Indicatori de rezultat

|  |  |  |  |
| --- | --- | --- | --- |
| **ID** | **Indicatori la nivel de proiect** | **Unitate de măsură** | **Descriere indicator** |
| ***Pentru acțiunile de tip A*** | | | |
| RCR 41 | Populația racordată la rețele publice îmbunătățite de alimentare cu apă | persoane | Populația conectată la rețele publice cu apă îmbunătățite ca urmare a proiectului implementat. Îmbunătățirea alimentării cu apă este interpretată în termeni de acces (adică noi conexiuni la alimentarea publică cu apă), volum mai mare de apă livrată consumatorilor, reducerea pierderilor de apă și o calitate mai bună a apei. Standardul UE pentru calitatea apei potabile este definit în Directiva 98/93/CE, cu modificările și completările ulterioare. |
| RCR 42 | Populația racordată cel puțin la instalații publice secundare de tratare a apelor uzate | populație echivalentă  (PE) | Populație suplimentară conectată cel puțin la rețeaua publică de apă uzată secundară ca urmare a proiectelor susținute (stații de epurare și rețea extinsă). Tratarea secundară a apelor uzate se referă la tratarea apelor reziduale urbane printr-un proces care implică în general epurare biologică în în conformitate cu prevederile Directivei 91/271/CE. Indicatorul poate fi folosit și pentru proiectele care susțin extinderea rețelei de colectare a apei uzate. |
| ***Pentru acțiunile de tip B*** | | | |
| 2S2 | Laborator național echipat corespunzător pentru asigurarea monitorizării calității apei | buc | Indicatorul măsoară rezultatele intervențiilor privind echiparea corespunzătoare a laboratorului naţional pentru asigurarea monitorizării calităţii apei, conform Directivei 2020/2184 privind apa potabilă (noua DAP), care impune investiții suplimentare în infrastructură și în capacitatea de analiză și monitorizare a noilor parametri.  Laboratorul național este infrastructura integrată de laboratoare (componente ale sistemului), în cadrul căreia se produc analize și se înregistrează, colectează și procesează date pentru monitorizarea substanțelor și indicatorilor din apele uzate și apele de suprafață, precum și a indicatorilor de calitate din apa potabilă. |

Atentie: Indicatorii RCR41 și RCR42 sunt corespondenții indicatorilor CO18 și CO19 din POIM perioada de programare 2014-2020.

### 3.8.3. Indicatori suplimentari specifici Apelului de Proiecte

|  |
| --- |
| *Alți indicatori fizici (suplimentari, de realizare) - se selectează după caz* |
| *Rețea de distribuție apă potabilă (nouă) - km* |
| *Rețea de distribuție apă potabilă (reabilitată) - km* |
| *Aducțiune (nouă) - km* |
| *Aducțiune (reabilitare) - km* |
| *Rețea canalizare (nouă) - km* |
| *Rețea canalizare (reabilitată) - km* |
| *Colector - km* |
| *Rezervoare înmagazinare - număr* |
| *Stații de pompare - număr* |
| *Stații tratare apă - număr* |
| *Stații epurare ape uzate care deservesc aglomerări cu peste 10.000 l.e. – număr\** |
| *Stații epurare ape uzate care deservesc aglomerări sub 10.000 l.e. – număr\** |

\* *Stațiile de epurare noi/modernizate/reabilitate vor fi prezentate la secțiunea descrierea proiectului. Orice modernizare asupra stațiilor de tratare (care nu implică îmbunătățirea procesului de tratare) va fi evidențiată la indicatori suplimentari*

Lista prezentata anterior nu este eshaustiva, in cadrul proiectelor se pot avea în vedere și alți indicatori suplimentari în afara celor prevăzuți la secțiunile 3.8.1 și 3.8.2 (de exemplu: stații de tratare, stații de clorinare, foraje, surse de apă, rezervoare, stații de pompare).

## 3.9. Rezultatele așteptate

**Principalele rezultate** urmărite prin promovarea investiţiilor în domeniul apei şi apei uzate vizează realizarea angajamentelor ce derivă din directivele europene privind epurarea apelor uzate (91/271/EEC) şi calitatea apei destinate consumului uman (Directiva 98/83/CE):

* ***ape uzate urbane colectate și epurate*** *(din perspectiva încărcării organice biodegradabile)* ***pentru toate aglomerările mai mari de 2.000 l.e.*** *şi* ***în special pentru aglomerările de peste 10.000 l.e.***
* ***serviciu public de alimentare cu apă potabilă,*** *controlată microbiologic, în condiţii de siguranţă şi protecţie a sănătăţii,* ***extins la populația din localitățile cu peste 50 locuitori***

De asemenea, a se vedea indicatorii de rezultat menționați pentru fiecare acțiune în cadrul**secțiunii 3.8.2 a prezentului ghid.**

## 3.10. Operațiune de importanță strategică

Operațiunile de importanță strategică finanțate prin prezentul ghid se referă la investițiile integrate de dezvoltare a sistemelor de apă și apă uzată care contribuie la conformarea cu directivele privind apa potabilă (DAP) şi epurarea apelor uzate urbane (DEAUU).

## 3.11. Investiții teritoriale integrate

Proiectele promovate în cadrul ITI vor răspunde obiectivelor stabilite în strategiile acestora și obiectivelor și criteriilor de eligibilitate stabilite prin PDD, fiind prioritizate proiectele care fac parte din ITI.

## 3.12 Dezvoltare locală plasată sub responsabilitatea comunității

*Nu se aplică*

## 3.13. Aplicarea regulilor privind ajutorul de stat

Operaţiunile propuse spre finanțare constând în investiţii din sectorul de apă şi apă uzată, ai căror beneficiari sunt Asociaţiile de Dezvoltare Intercomunitară prin Operatorii Regionali de Apă existenţi, conform prevederilor Legii nr. 51/2006 şi Legii nr. 241/2006 în vigoare, sunt în acord cu reglementările comunitare referitoare la ajutorul de stat în domeniul serviciilor de interes economic general conform prevederilor *Deciziei Comisiei 2012/21/UE din 20 decembrie 2011 privind aplicarea articolului 106 alineatul (2) din Tratatul privind funcţionarea Uniunii Europene în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general,* și cu prevederile Articolelor 107 și 108 din Tratatul UE.

Furnizarea serviciilor de apă și apă uzată se realizează în contextul existenței unui monopol natural, iar aceste servicii se înființează și se organizează ca o competență exclusiv a autorităților administrației publice locale, și se asigură de către acestea sau de către o asociație de dezvoltare inter-comunitară (ADI), prin delegare către un operator regional în numele și pe seama UAT-urilor membre ADI. Operatorul regional are drepturi exclusive în aria de operare stabilită prin actul de delegare prin care i se încredințează prestarea serviciului public, serviciile de apă fiind limitate la teritoriul UAT/ADI, piața fiind locală.

## 3.14 Reguli privind instrumentele financiare

Nu se aplică

## 3.15 Acțiuni interregionale, transfrontaliere și transnaționale

Proiectele privind sistemele de apă și apă uzată vor contribui în totalitate la pilonul 2 al Strategiei UE pentru Regiunea Dunării în cadrul îmbunătățirii condițiilor de mediu în Regiunea Dunării și la implementarea Planului de Management al Bazinului Dunării. Investițiile vor contribui la aria prioritară SUERD privind restabilirea și menținerea calității apelor, acțiunea referitoare la stimularea investițiilor majore în construirea și modernizarea instalațiilor de epurare a apelor urbane din bazinul Dunării.

## 3.16 Principii orizontale

În procesul de pregătire, verificare, implementare și durabilitate aproiectului, solicitantul respectă legislația națională și comunitară aplicabilă în următoarele domenii:

* drepturile fundamentale ale omului așa cum sunt definite în Carta drepturilor fundamentale a Uniunii Europene,
* egalitatea de șanse între femei și bărbați,
* prevenirea și combaterea discriminării,
* drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea,
* dezvoltarea durabilă, include: utilizarea eficientă a resurselor și principiul ”poluatorul plătește”,
* principiul de a nu prejudicia în mod semnificativ, include imunizarea infrastructurilor la schimbările climatice (detaliat mai jos)

În cadrul cererilor de finanțare se va avea în vedere descrierea contribuției proiectului prin raportare la grupul țintă identificat, la comunitățile care au acces limitat la sisteme adecvate de distribuție din rețeaua publică de alimentare cu apă și la rețele publice adecvate de tratare și colectare a apelor uzate identificate în cadrul grupului țintă, precum și la dimensiunea rural/urbană a populației care va beneficia de implementarea proiectului propus a fi finanțat.

De asemenea, conform Legii 241/2006, art. 12, lit. m), autoritățile publice locale adoptă hotărâri pentru acordarea de ajutoare lunare de la bugetul local pentru familiile și persoanele singure a căror medie a veniturilor bănești nete lunare e sub salariul minim brut pe țară în vederea plății serviciului de alimentare cu apă și de canalizare.

În plus, investițiile în apă/apă uzată vor avea un impact semnificativ asupra femeilor din localitățile beneficiare. Femeile sunt cele mai afectate de lipsa serviciilor de alimentare cu apă și de canalizare prin faptul că alocă mai mult timp pentru asigurarea accesului la apă în vederea efectuării muncii domestice și de îngrijire (75% din munca domestică și de îngrijire este realizată de femei). În acest sens, timpul economisit din activitățile de asigurare a apei necesare activităților domestice și de îngrijire va fi alocat altor nevoi, ex. specifice ocupării, educației/formării profesionale, de relaxare. Astfel, din perspectiva de gen investițile vor avea impact social pozitiv mare asupra femeilor.

Proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii.

## 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Evaluarea Impactului asupra Mediului trebuie realizată în conformitate cu prevederile legislației din domeniu și Comisiei Europene.

Autoritățile competente pentru protecţia mediului (ACPM) stabilesc dacă proiectele sunt prevăzute în Anexa I sau Anexa II a Directivei privind Evaluarea Impactului asupra Mediului (Directiva EIA).

De asemenea, în cadrul procedurii EIM, ACPM decide necesitatea elaborării Raportului privind impactul asupra mediului, Studiului de Evaluare adecvată sau Studiului de evaluare a impactului asupra corpurilor de apă (după caz) și coordonează informarea/consultarea publicului în diferitele etape procedurale, conform prevederilor legislative.

* Elaborarea Raportului privind Impactul asupra Mediului (RIM), acolo unde este cazul, se va face având în vedere ghidurile existente la nivelul autorităţilor responsabile cu protecţia mediului aplicabile pentru proiectele de dezvoltare a infrastructurii de apă şi apă uzată (http://www.mmediu.ro/categorie/ghiduri/179)
* Elaborarea documentației privind Evaluarea adecvată se realizează inclusiv conform cerințelor Comisiei Europene. Solicitanții finanțării vor prezenta documentația de mediu care demonstrează respectarea prevederilor art. 6.3 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Solicitanții finanțării care propun proiecte de investiții/activități în interiorul și/sau în vecinătatea siturilor Natura 2000, se vor asigura că documentația[[1]](#footnote-1) elaborată în cadrul procedurii de evaluare a impactului asupra mediului conține:

1. obiectivele/măsurile de conservare elaborate de ANANP specifice siturilor Natura 2000 relevante pentru investițiile proiectului
2. toate informațiile solicitate de legislația în vigoare, cu accent asupra prezentării potențialului impact al proiectului asupra obiectivelor de conservare specifice/măsurilor minime de conservare aferente speciilor și habitatelor pentru care au fost desemnate siturile Natura 2000
3. evaluarea impactului direct și indirect, pe termen scurt sau lung și cumulat (între investițiile propuse, existente sau reglementate) asupra factorilor de mediu la nivelul siturilor Natura 2000.

Pentru proiectele la care ACPM decide ca investițiile propuse nu se supun evaluării adecvate, autoritatea competentă pentru protecţia mediului va emite „Declarația autorității responsabile cu monitorizarea siturilor Natura 2000”.

* Pentru proiectele la care în cadrul procedurii EIM se decide că proiectul nu necesită elaborarea Studiului de evaluare a impactului asupra corpurilor de apă, autoritatea competentă de gospodărire a apelor va emite „Declarația autorității competente responsabile cu gestionarea apelor”.

Imunizarea infrastructurii la schimbările climatice (*atenuarea schimbărilor climatice* și *adaptarea la schimbările climatice*)

Imunizarea la schimbările climatice este un proces care integrează măsurile de atenuare a schimbărilor climatice și de adaptare la schimbările climatice în dezvoltarea proiectelor de infrastructură.

Procesul imunizării infrastructurii la schimbările climatice include 2 piloni (atenuare și adaptare) și două etape aferente (examinare, analiză detaliată); realizarea analizei detaliate depinde de rezultatul etapei de examinare.

În elaborarea studiului de fezabilitate și a analizei opțiunilor se vor lua în considerare inclusiv aspectele privind imunizarea la schimbările climatice, respectiv adaptarea investițiilor de infrastructură ale proiectului la schimbările climatice precum și atenuarea efectelor acestor investiții asupra schimbărilor climatice.

Evaluarea și măsurile aferente imunizării infrastructurii la schimbările climatice prin realizarea celor 2 piloni (atenuare și adaptare) se va reflecta în actul de reglementare de mediu (acordul de mediu/decizia de încadrare - după caz) și în autorizațiile de construire ulterioare.

Integrarea aspectelor privind imunizarea, neutralitatea climatică (atenuarea schimbărilor climatice) și reziliența la dezastre (adaptarea la schimbările climatice), este verificată în cadrul Grilei de evaluare tehnico-financiară.

Procesul de imunizare a infrastructurii la schimbările climatice se realizează conform Comunicării Comisiei – Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01) - <https://eur-lex.europa.eu/legal-content/RO/TXT/PDF/?uri=CELEX:52021XC0916(03)>; a se vedea Anexa 6 - Metodologia privind Imunizarea la schimbările climatice (include un rezumat orientărilor tehnice).

*Documentația aferentă procedurii de Evaluare a Impactului asupra Mediului, conform Calendarului EIM semnat de ACPM, se va include intr-un volum distinct aferent SF (“Volum EIM”), împreună cu Certificatele de urbanism valabile și respectiv Autorizațiile de construire (după caz), Deciziile/Notele ANANP aferente obiectivelor/măsurile de conservare specifice siturilor Natura 2000 relevante, Avizele administratorilor siturilor Natura 2000, Avize ROMSILVA (dacă este cazul) precum și Avizul de Gospodărire a Apelor unic aferent tuturor investițiilor proiectului.*

Principiul ”a nu prejudicia în mod semnificativ” (DNSH)

În cadrul proiectelor vor fi analizate și respectate criteriile care determină dacă investițiile proiectului respectă principiul de “*a nu prejudicia în mod semnificativ”* mediul, în conformitate cu Regulamentul UE 2020/852 (”Regulamentul privind taxonomia”), cu modificările și completările ulterioare.

Analiza respectării principiului de ”a nu prejudicia în mod semnificativ” mediul de către un anumit proiect va urmări următoarele obiective de mediu (conform art. 9 al Regulamentului UE 2020/852):

* atenuarea schimbărilor climatice;
* adaptarea la schimbările climatice;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

**Atenție!**

Proiectele nu trebuie să prejudicieze semnificativ nici unul dintre criteriile de evaluare a principiului DNSH, aspect ce va fi verificat în baza unei liste de verificare– Anexa 2.5 - Lista de verificare DNSH.

## 3.18. Caracterul durabil al proiectului

Solicitantul trebuie să asigure caracterul durabil al investiției realizate pe o perioadă de 5 ani de la efectuarea plății finale în cadrul contractului de finanțare, în conformitate cu art. 65 din Regulamentul Parlamentului European și al Consiliului nr. 2021/1060. Pe durata menționată de 5 ani, solicitantul trebuie:

● să mențină investiția realizată și să asigure operarea și mentenanța investițiilor efectuate;

● să nu aducă o modificare a proprietății asupra infrastructurii construite/echipamentelor;

● să nu aducă modificări substanțiale care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

## Acțiuni menite să garanteze egalitatea de șanse, de gen, incluziunea și nediscriminarea

În ceea ce privește **nediscriminarea și egalitatea de şanse**, respectiv: sexul, orientarea sexuală, handicapul, vârsta, rasa, originea etnică, naţionalitatea şi religia sau convingerile implică detalierea modului în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat.

Pentru egalitatea de gen și nediscriminare se vor avea în vedere principiile:

* remunerare egală pentru muncă egală;
* egalitate de șanse și de tratament în materie de încadrare în muncă și de muncă;
* acțiuni pozitive pentru capacitarea femeilor și/sau a persoanelor cu dizabilități;
* combaterea tuturor formelor de discriminare.

Referitor la egalitatea de şanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se, la modul concret, care sunt măsurile și instrumentele prin care solicitantul va garanta aplicarea respectivelor principii.

## Teme secundare

În cadrul apelurilor lansate prin prezentul ghid codul **03 se referă la Neutralitatea de gen** (Tabel 7, Anexa I a Regulamentului 1060/2021)**,** investițiile propuse necontribuind la coeficientul pentru calcularea sprijinului acordat egalității de gen. Se va avea în vedere acest aspect în completarea secțiunii specifice din cererea de finanțare.

## Informarea și vizibilitatea sprijinului din fonduri

Solicitantul la finanțare are obligația să prevadă în cadrul cererii de finanțare măsuri care să asigure o vizibilitate şi o promovare adecvate a obiectivelor, rezultatelor obţinute, etc. în conformitate cu prevederile modelului de contract anexat, cu instrucţiunile cuprinse în Ghidul de identitate vizuală 2021-2027 aplicabil, precum și cu Regulamentul 1060/2021, cu modificările și completările ulterioare.

Pentru operațiunile de importanță strategică și operațiunile al căror cost total depășește 10.000.000 EUR se va avea în vedere organizarea în timp util a unui eveniment sau a unei activități de comunicare, după caz, cu implicarea Comisiei Europene și/sau a Reprezentanței Comisiei Europene în România și a autorității de management competente.

A se vedea **Anexa 5 - Categoriile de cheltuieli eligibile** la prezentul ghid.

Pe parcursul implementării proiectului, beneficiarul va descrie în cadrul rapoartelor de progres toate activităţile de informare şi publicitate desfăşurate aferente proiectului, şi se vor ataşa la raport dovezi ale măsurilor de informare și publicitate menționate în GIV 2021-2027.

Pentru echipamentele achiziţionate prin proiect, beneficiarul trebuie să respecte cerințele din Ghidul de Identitate Vizuală.

În cazul în care beneficiarul nu își respectă obligațiile privind asigurarea vizibilității sprijinului din fonduri și în cazul în care nu se iau măsuri de remediere, autoritatea de management poate aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu art. 50 alin. (3) din Regulamentul (UE) nr. 1.060/2021.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

Data deschiderii apelurilor de proiecte reprezintă data publicării prezentului ghid pe site-ul [www.mfe.gov.ro](http://www.mfe.gov.ro).

|  |  |
| --- | --- |
| Tip de proiect | Data și ora deschiderii apelului de proiecte |
| 1. Proiecte regionale de apă şi apă uzată |  |
| 1. Investiţii pentru modernizarea rețelei naționale de monitorizare a calității apei |  |

## Perioada de pregătire a proiectelor

Proiectele preidentificate/finanțabile au beneficiat de sprijin în pregătirea aplicației de finanțare în perioada de programare 2014-2020, cu respectarea regulilor POIM.

În procesul de pregătire a proiectelor, AM a fost sprjinită de experții JASPERS/BEI PASSA, procesul de pregătire finalizându-se cu un raport al experților.

Experții BEI PASSA sprijină autoritatea de management (AM) în procesul de pregătire a proiectelor prin realizarea unei verificări aprofundate a aplicației de finanțare (studiu de fezabilitate și analiza cost-beneficiu) în vederea corelării informațiilor prezentate în toate documentele și uniformizarea modului de prezentare a acestora (inclusiv prin adăugarea de informații clarificatoare), fapt ce permite beneficiarilor/consultanților să urmărească discrepanțele existente în aplicația de finanțare, atât la nivel tehnic, cât și la nivel formal.

Experții JASPERS sprijina AM în verificarea tehnico-economică și din punct de vedere al impactului asupra mediului a aplicațiilor de finanțare, prin analiza soluțiilor tehnice propuse în baza analizei de opțiuni, a indicatorilor propuși de proiect, a costurilor de investiție, precum și viabilitatea și sustenabilitatea proiectului pe o perioadă de 30 de ani. Analiza Jaspers vizează îndeplinirea prevederilor regulamentelor europene, potrivit cărora studiul de fezabilitate trebuie să demonstreze alegerea soluţiilor cele mai eficiente din punct de vedere tehnico – economic.

Proiectele prioritare vor parcurge procedura de pregătire a portofolului de proiecte. În cadrul acestei proceduri, AM PDD se va asigura că toate documentele necesare depunerii cererii de finanțare îndeplinesc condițiile de maturitate și calitate necesare pentru a intra în etapa de evaluare și selecție.

În procesul de pregătire a proiectelor de tip A, Autoritatea de Management va fi sprjinită de experții JASPERS/BEI/PASSA. Când proiectul va avea gradul de maturitate și calitate acceptabil, AM POIM solicită beneficiarului depunerea proiectului în vederea parcurgerii etapei de evaluare și selecție.

Pentru proiectele de tip A, Bbeneficiarul nu poate depune proiectul pentru evaluare fără a avea nota de finalizare/raportul elaborat de JASPERS/BEI PASSA/experți externi finalizate si Nota privind finalizarea procesului de pregatire a proiectului emisa de AM PDD. Aceste documente fac parte din documentele minime obligatorii ce trebuie incarcate in MySMIS de catre solicitanti, la momentul transmiterii proiectului spre evaluare.

Pentru proiectele de tip B este necesara doar Nota privind finalizarea procesului de pregatire a proiectului emisa de AM PDD.

## Perioada de depunere a proiectelor

### 4.3.1. Data și ora deschiderii/închiderii depunerii de proiecte

|  |  |
| --- | --- |
| **Tip proiecte** | **Data și ora deschiderii/închiderii apelului de proiecte** |
| A. **Proiecte regionale de apă şi apă uzată** |  |
| B. **Investiţii pentru modernizarea rețelei naționale de monitorizare a calității apei** |  |

Autoritatea de management poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

## 4.4. Modalitatea de depunere a proiectelor

MIPE prin AM lansează apelurile de proiecte în sistemul informatic MySMIS2021/SMIS2021+.

În situația in care sistemul informatic MySMIS2021 nu este finalizat , apelurile de proiecte se vor lansa utilizând sistemul informatic MySMIS2014/SMIS 2014+, cu obligația ca, împreună cu beneficiarii, să se transpună și să se încărce informațiile și documentele referitoare la respectivele proiecte și în sistemul MySMIS2021/SMIS2021+, după operaționalizarea acestuia, în termenul stabilit prin contractul de finanțare.

Se va consulta periodic site-ul MIPE cu privire la informările legate de platforma care se va utiliza pentru lansarea apelurilor de proiecte aferente prezentului ghid. De asemenea, pentru depunerea de proiecte se va utiliza formatul de cerere de finanțare prevăzut în **Anexa 2 la prezentul ghid.**

# CRITERII DE ELIGIBILITATE

Pentru selectarea operațiunilor, criteriile și metodologia de selecție se aplică nediscriminatoriu și transparent tuturor solicitanților la finanțare/partenerilor, în condițiile prevăzute de prezentul capitol.

Documentele care demonstrează îndeplinirea criteriilor de eligibilitate, indiferent de data la care sunt solicitate a fi transmise/depuse trebuie să demonstreze îndeplinirea criteriilor conform prevederilor anterior menționate și a prezentului capitol.

## 5.1. Eligibilitatea solicitanților și partenerilor

PDD va continua politica de regionalizare în sectorul apă/apă uzată și va asigura consolidarea sectorului, ca urmare solicitanții eligibili pentru proiectele tip A sunt operatorii regionali de apă, menționați în **Anexa 1.**

**În acest context, având în vedere complexitatea proiectelor care vizează finanțarea din PDD (investiții în continuarea investițiilor în apă și canalizare în condiții de eficiență energetică și digitalizare) și profitând de experiența acumulată în două perioade de programare 2007-2013 și 2014-2020, reiese clar că fuziunea unor OR poate conduce la maximizarea rezultatelor proiectelor cu impact direct în asigurarea conformării cu directivele relevante în domeniu, uniformizarea calității prestarii serviciului de apă și canalizare și totodată garantarea calității acestuia.**

Pentru proiectele de tip B solicitant este MMAP în parteneriat cu ANAR, MS și INSP.

### 5.1.1. Cerințe privind elibigilitatea solicitanților și partenerilor

Condițiile de eligibilitate ale solicitanților de fonduri externe nerambursabile fac obiectul declarației unice (**Anexa 2.3 la prezentul ghid**) care se depune odată cu cererea de finanțare, urmând ca în situația în care proiectul este evaluat și propus pentru contractare, solicitantul/partenerii să facă, prin documente justificative, dovada îndeplinirii tuturor condițiilor de eligibilitate prevăzute de prezentul ghid prin documentele indicate în Anexa 3, în condițiile și termenele stipulate de acest ghid.

**Atenție !**

Odată cu generarea şi semnarea declaraţiei unice și transmiterea cererii de finanțare, se aduce la cunoştinţa solicitantului/partenerilor, după caz, în mod automat, prin sistemul informatic MySMIS2021/SMIS2021+, că în etapa de contractare are/au obligaţia de a face dovada celor declarate.

De asemenea, odată cu transmiterea cererii de finanțare și/sau completarea declarației unice solicitantul/partenerii își exprimă acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.

Solicitanții/partenerii înțeleg că, în cazul nerespectării condițiilor de eligibilitate conform prezentului ghid, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în prezentul ghid vor fi aduse la cunoștința AM în termenul specificat în declarația unică, în caz contrar asumându-și riscul respingerii de la finanțare a proiectului.

1. **Criterii comune aplicabile tuturor tipurilor de solicitanți și apelurilor de proiecte lansate prin prezentul ghid**
2. Solicitantul/partenerul/partenerii, după caz, se încadrează în categoria de solicitanți eligibili menționată în PDD și este beneficiarul unui contract de finanțare încheiat cu MIPE/AMPOIM (a se vedea Anexa 1 – Lista beneficiarilor POIM).
3. Documentele statutare ale solicitantului /partenerului/partenerilor, după caz, (ultima versiune consolidată),inclusiv contractul de delegare în vigoare, doar dacă au fost modificate de la data semnării contractului de finanțare POIM, acordul de parteneriat actualizat (cu toate actele adiționale). În cazul în care nu au existat modificări se va transmite o declarație pe proprie răspundere din partea solicitantului /partenerului/partenerilor..
4. Solicitantul/liderul de parteneriat/partenerii, după caz, nu trebuie să se afle în următoarele situații începând cu data depunerii cererii de finanţare, pe perioada de verificare şi contractare :
5. să fie în stare de faliment/insolvenţă sau să facă obiectul unei proceduri de lichidare sau de administrare judiciară, să fi încheiat acorduri cu creditorii, în cadrul procedurilor anterior menționate, să-și fi suspendat activitatea economică sau să facă obiectul unei proceduri în urma acestor situaţii sau în situaţii similare în urma unei proceduri de aceeaşi natură prevăzute de legislaţia sau de reglementările naţionale, inclusiv în procedura legală pentru declararea sa într-una din situațiile de mai sus;
6. să fie în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, cu modificările și completările ulterioare;
7. să fi fost găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
8. să nu dețină dreptul legal de a desfășura activitățile prevăzute în cadrul proiectului, conform prevederilor legale în vigoare, inclusiv de a efectua toate demersurile necesare pentru obținerea tuturor avizelor/acordurilor/autorizațiilor necesare realizării proiectului, punerii în funcțiune și operării acestuia.
9. Reprezentantul legal al solicitantului/partenerilor care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare, nu se află într-una din situațiile de mai jos:
10. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
11. de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
12. de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;
13. să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;
14. Reprezentantul legal al solicitantului/partenerilor se angajează, sub incidența prevederilor din dreptul penal și civil, în special cele care privesc falsul în declarații și falsul intelectual, că a luat la cunoștință condițiile și criteriile de eligibilitate, evaluare și selecție, că îndeplinește condițiile de eligibilitate prevăzute în cadrul prezentului ghid, pentru apelul de proiecte selectat și că, în situația în care proiectul va fi admis la finanțare, va prezenta toate documentele justificative prin care va face dovada îndeplinirii criteriilor de eligibilitate, în caz contrar cererea de finanțare va fi respinsă la finanțare.
15. Solicitantul/ partenerii, după caz, demonstrează capacitate de management de proiect și capacitate tehnică pentru susținerea activităților proiectului, prin furnizarea de informații privind personalul implicat în implementarea proiectului (angajat propriu, mixt - personal propriu și externalizarea serviciului de management al proiectului - sau externalizarea serviciului de management al proiectului).
16. Solicitantul/ partenerii, după caz, demonstrează capacitatea financiară pentru implementarea proiectului, dispunând de cofinanțare proprie atât pentru cheltuielile eligibile cât și pentru cele neeligibile, dacă este cazul. De asemenea, solicitantul/liderul de parteneriat/partenerii, după caz, își asumă că va asigura resursele necesare acoperirii altor cheltuieli necesare pentru implementarea proiectului, inclusiv în contextul aplicării de corecții financiare în cadrul contractului de finanțare și/sau rețineri pentru neîndeplinirea în termenul asumat a indicatorilor de etapă aferenți proiectului, precum și că va implementa mecanismele financiare necesare pentru a acoperi costurile de funcționare și întreținere aferente investițiilor finanțate, în vederea asigurării sustenabilității financiare a acestora.
17. Solicitantul/partenerul/partenerii, după caz, în termenul maxim pentru transmiterea documentelor doveditoare din etapa de contractare demonstreză că și-au îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, înclusiv către bugetele locale;
18. Solicitantul/partenerul/partenerii, după caz, asigură caracterul durabil al investiției în infrastructură, respectiv în termen de cinci ani de la efectuarea plății finale sau în termenul prevăzut de normele privind ajutoarele de stat, după caz, operațiunea nu va face obiectul activităților prevăzute de art. 65, alin (1) din Regulamentul UE 1060/2021, cu modificările și completările ulterioare, în caz contar solicitantul se angajează să restituie finanțarea nerambursabilă acordată, proporțional cu perioada de neconformitate cu dispozițiile anterior menționate.
19. Solicitantul/partenerul/partenerii, după caz, nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități/costuri.

1. Solicitantul/partenerul/partenerii, după caz, se angajează să respecte, pe durata pregătirii şi implementării proiectului, prevederile legislaţiei comunitare şi naţionale în domeniul dezvoltării durabile, egalităţii de şanse şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale inclusiv în cazul proiectelor care au început înainte de data depunerii unei cereri de finanțare, solicitantul asumându-și riscul respingerii de la finanțare și/sau aplicarea de corecții financiare asupra proiectului.
2. Pentru imobilul asociat activităților proiectului, acolo unde este cazul, solicitantul/ liderul de parteneriat /partenerii, după caz, demonstrează că deține sau, după caz, urmează să dețină, până la semnarea contractului de finanțare drepturile reale necesare pentru obținerea autorizației de construire pentru construcții definitive/provizorii, după caz, în conformitate cu prevederile Legii 50/1991 privindautorizarea lucrărilor de construire, republicată. Acolo unde dreptul de proprietate nu este obligatoriu se va prezenta acordul proprietarilor asupra terenurilor private unde accesul se face conform prevederilor Codului civil și a Legii nr. 241/2006.

Imobilele pe care se vor construi/extinde/reabilita investițiile proiectului pentru care lucrările de construire presupun realizarea/extinderea amprentei la sol a construcțiilor (stație epurare, stație tratare, surse de apă etc.) sunt puse la dispoziția proiectului. În acest sens se va demonstra dreptul de proprietate sau alte drepturi reale principale (teren și/sau clădire) asupra bunurilor imobile care fac obiectul cererii de finanțare.

Solicitantul/ liderul de parteneriat /partenerii, după caz, declară, de asemenea, pe propria răspundere, odată cu întocmirea declarației unice, că deține sau, după caz, urmează să dețină, până la semnarea contractului de finanțare, dreptul de proprietate sau alte drepturi reale principale asupra bunurilor imobile care fac obiectul cererii de finanțare.

Documentele de proprietate, respectiv documentele care dovedesc drepturile reale principale, după caz, asupra bunurilor imobile sunt depuse de către solicitant, în condițiile prevăzute de prezentul ghid, nu mai târziu de data semnării contractului de finanțare ori în termenul de maximum 1 an de la semnarea contractului.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

De asemenea, acolo unde este cazul, se pot realiza demersurile necesare pentru aplicarea prevederilor legale în materie de expropriere pentru cauza de utilitate publică, pe riscul și cheltuiala UAT-ului. În acest caz, la momentul depunerii cererii de finanțare, prin declarația unică, solicitantul se angajează să prezinte în etapa de contractare dovada demarării procedurilor de expropriere de către UAT asupra imobilelor care fac obiectul proiectului, urmând ca în termen de maxim 1 an de la semnarea contractului de finanțare să facă dovada drepturilor reale pentru imobilele respective conform prevederilor OUG 23/2023 pentru contractele de finanțare cu clauza rezolutorie.

**Atenție!**

Neclarificarea aspectelor referitoare la drepturile reale solicitate mai sus, în termenele menționate, poate conduce la respingerea proiectului/ rezilierea contractului de finanțare.

Drepturile reale respective trebuie demonstrate și/sau menținute pe o perioadă de cinci ani de la data previzionată pentru efectuarea plății finale în cadrul proiectului.

1. Solicitantul/partenerul/partenerii garantează că dreptul de proprietate, respectiv drepturile reale principale, după caz, nu sunt/vor fi grevate de sarcini (în sensul că nu este afectat de limitări incompatibile cu realizarea activităților proiectului), nu fac/vor face obiectul unor garanții și nici al unei alte forme de sarcini care ar putea afecta dreptul de proprietate, respectiv dreptul real principal, după caz, al solicitantului pe perioada de implementare și/sau pe perioada în care este asigurat, respectiv caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare/deciziei de finanțare, după caz.
2. Pentru proiectele de tip A, solicitantul obține pentru proiectul propus a fi finanțat din PDD o opinie favorabilă pentru toate condițiile verificate, în cadrul notei/raportului final realizat de JASPERS/BEI PASSA/experți externi, respectiv și nota elaborată de Serviciul Pregătire Proiecte. Prin excepție pentru apelul de proiecte de tip B, nu se va emite Raport final JASPERS/BEI PASSA/experți externi acestia nefiind implicati in procesul de pregatire a acestor proiecte.

Opinia favorabilă JASPERS/BEI PASSA/experților externi, după caz trebuie să fie fără obiecții cuimpact major (aspecte critice/aspecte critice deosebite - *outstanding issues/significant outstanding issues*) și în baza ei, comisia de evaluare va considera îndeplinite criteriile tehnice și financiare și va acorda punctajele și/sau va considera îndeplinite criteriile respective în conformitate cu prevederile **Anexei 3** la prezentul ghid.În acest sens, se va încheia un protocol de colaborare între MIPE/AM și JASPERS/BEI PASSA după caz, respectiv un contract de servicii cu experți externi, după caz.

1. Pentru apelurile de proiecte de tip A, solicitantul demonstrează, după caz, la depunerea cererii de finanțare, gradul de progres tehnic și financiar de minim 85% în realizarea proiectelor finanțate în domeniul investițiilor de conformare pentru sectorul de apă/apă uzată, pentru care este beneficiar în cadrul PDD, inclusiv pentru etapa a doua, acolo unde este cazul, sau în POIM 2014-2020.
2. **Criterii specifice aplicabile operatorilor regionali** (proiecte de tip A)

1. Operatorul regional activează în baza unui contract de delegare directă acordat de către ADI, prin respectarea regulii stabilite de jurisprudenţa Curţii de Justiţie, şi preluată în legislaţia naţională (Legile nr. 51/2006 privind serviciile comunitare de utilităţi publice, cu modificările şi completările ulterioare, şi Legea nr. 241/2006 privind serviciile de alimentare cu apă şi canalizare, cu modificările şi completările ulterioare);
2. Operatorul regional are la data depunerii cererii de finanțare încheiat Contractul de Delegare a Gestiunii Serviciilor în conformitate cu prevederile legale aplicabile, contract în baza căruia acționează și prin care autorităţile locale exercită asupra OR un ”control similar” celui exercitat asupra propriilor departamente;
3. Operatorul regional se asigură că activitățile propuse a fi realizate prin proiect nu sunt prevăzute prin contractul de delegare ca investiții susținute financiar și asumate de operator, pe perioada valabilității contractului de finanțare, conform prevederilor prezentului ghid;
4. Acţionariatul Operatorului regional este format exclusiv din membri ai ADI existente, constituită din unitățile administrativ teritoriale în aria cărora operează compania şi consiliul judeţean asociat acestora, după caz, şi în numele cărora promovează proiectele regionale/integrate de management al apei şi apei uzate, OR fiind astfel o companie de interes public şi finanţată prin fonduri publice;

ADI existent se poate extinde prin includerea de noi membri, însă această procedură trebuie finalizată înainte de depunerea cererii de finanțare, inclusiv în ceea ce privește semnarea contractului de delegare în vederea asigurării opozabilității față de terți, înainte de depunerea cererii de finanțare.

1. Operatorul regional participă la sistemul de benchmarking cel puțin în anul calendaristic anterior depunerii cererii de finanțare[[2]](#footnote-2), având în vedere obligația acestora de a performa ca întreprinderi bine gestionate și dotate în mod corespunzător care să furnizeze serviciile la cel mai mic cost pentru comunitate;

Pentru apelurile de proiecte de tip A, solicitantul demonstrează, după caz, la depunerea cererii de finanțare, gradul de progres tehnic și financiar de minim 50% în realizarea proiectelor finanțate în domeniul investițiilor pentru conformare în sectorul de apă/apă uzată, pentru care este beneficiar în cadrul PDD, inclusiv pentru etapa a doua, acolo unde este cazul, sau în POIM 2014-2020.

1. Operatorul regional implementează măsuri de reducere a pierderilor, de management al activelor și de eficientizare la nivelul său în conformitate cu planul de afaceri și de investiții/investitii în derulare depus/avizat de ANRSC în baza Ordinului președintelui ANRSC nr. 230/2022[[3]](#footnote-3).

### 5.1.2 Categorii de solicitanți eligibili

Solicitanții eligibili și baza legală pentru fiecare tip de activitate și apel în parte sunt detaliați în cadrul **tabelului de mai jos:**

|  |  |
| --- | --- |
| Tipul de proiect | Tip solicitant |
| A. Proiecte regionale de apă şi apă uzată | Operatorii Regionali\* menționați în **Anexa 1** |
| B. Investiţii pentru modernizarea rețelei naționale de monitorizare a calității apei astfel încât să se poată răspunde cerințelor de monitorizare și raportare, inclusiv prevederilor noii DAP, prin care se includ noi parametri de calitate și noi cerințe minime pentru materialele în contact cu apa și accesul la apă | Parteneriatul dintre MMAP, ANAR și MS/INSP |

\*OR înființați conform legii, îndeplinesc cumulativ următoarele condiţii:

* respectă regula “in-house” stabilită de jurisprudenţa Curţii de Justiţie, acţionariatul este format exclusiv din membri ai ADI existentă,
* acţionează în baza Contractului de Delegare a Gestiunii Serviciilor,
* participă la sistemul de benchmarking,
* implementează măsuri de reducere a pierderilor, de management al activelor și de eficientizare.

### 5.1.3 Categorii de parteneri eligibili

Conform sectiunii 5.1.2 pentru proiectele de tip B.

### 5.1.4 Reguli și cerințe privind parteneriatul (pentru proiectele de tip B)

Liderul de parteneriat - organism public sau privat care inițiază un proiect, solicită finanțare pentru acesta în scopul implementării în asociere cu alte entități și semnează contractul de finanțare. Termenii, condițiile și responsabilitățile părților privind implementarea proiectului sunt stabilite prin acordul de parteneriat încheiat între lider și parteneri. Acordul de parteneriat este supus legislației din România și se încheie până cel târziu la depunerea cererii de finanțare în cazul apelurilor lansate prin prezentul ghid.

Acordul de parteneriat cuprinde obligatoriu următoarele informații: datele de identificare ale liderului de parteneriat și partenerilor; descrierea activităților aflate în responsabilitatea fiecărui partener, respectiv a liderului de parteneriat; valoarea estimată a fiecărei activități, defalcată pentru fiecare partener, respectiv pentru liderul de parteneriat; contribuția financiară proprie a fiecărui partener la implementarea proiectului; prevederi referitoare la răspunderea fiecărei părți privind recuperarea cheltuielilor afectate de nereguli aferente activităților proprii din cadrul proiectului. În plus, a se vedea **anexa 2.8 Model cadru Acord de parteneriat la prezentul ghid.**

Alegerea partenerilor este în exclusivitate de competența autorității/instituției/organizației care are calitatea de lider al parteneriatului, în cazul în care aceasta inițiază stabilirea parteneriatului, însă componența acestuia trebuie să corespundă cu beneficiarii eligibili acceptați prin prezentul ghid.

De asemenea, a se vedea prevederile art. 46 din HG 829/2022 privind normele de aplicare a [OUG nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu privire la procedura de selecție a partenerilor partenerilor privat.

Pentru depunerea de proiecte în cadrul apelurilor lansate prin prezentul ghid, dacă este cazul, este necesară actualizarea acordurilor de parteneriat existente pentru conformarea cu prevederile legale aplicabile pentru perioada 2021-2027. În acest caz, se poate încheia un act adițional la parteneriatul existent, iar la cererea de finanțare se vor depune ambele documente.

## 5.2. Eligibilitatea activităților

### 5.2.1 Cerințe generale privind elibigilitatea

1. Proiectul și activitățile cuprinse în cadrul acestuia care intră sub incidența Directivei 2011/92/UE fac obiectul unei evaluări a impactului asupra mediului.
2. Proiectul nu a fost finalizat fizic sau implementat integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente în conformitate cu prevederile art. 63, alin. (6) din Regulamentul UE 1060/2021, cu modificările și completările ulterioare.
3. Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.
4. Activitățile/cheltuielile proiectelor pentru care se solicită finanţare PDD, nu beneficiază/nu au beneficiat de finanţare din alte fonduri publice, altele decât cele ale solicitantului, în ultimii 5 ani. (în vederea evitarării dublei finanțări).
5. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, tehnologia informaţiei, achiziţiile publice/sectoriale, informare şi publicitate, ajutorul de stat precum şi orice alte prevederi legale aplicabile fondurilor europene structurale și de investiții, după caz.

5.2.2 Activități eligibile

Pentru acțiunile sprijinite prin prezentul ghid mai sus menționate se pot finanța următoarele activități eligibile orientative, fără a fi însă limitative:

|  |  |  |
| --- | --- | --- |
| **Tip de proiect** | **Activități orientative nelimitative** | |
| 1. **Proiecte regionale de apă şi apă uzată (proiecte noi)** | * Construcția/modernizarea captărilor din surse de apă în vederea potabilizării; * Construcția/reabilitarea stațiilor de tratare a apei potabile; * Reabilitarea/construcția de rezervoare și stații de pompare/repompare apa; * Extinderea/reabilitarea aducțiunilor, rețelelor de distribuție si a facilitaților de colectare/pompare a apei uzate menajere, inclusiv construcții/facilități conexe; * Construcția/reabilitarea stațiilor de epurare a apelor uzate; * Construcția/reabilitarea colectoarelor de apă uzată; * Construirea/reabilitarea unor instalații adecvate de tratare/eliminare a nămolului rezultat din stațiile de epurare; * Contorizare, echipament de laborator, echipamente de detectare a pierderilor-sisteme SCADA, înființare/extindere sisteme de sectorizare rețele de distribuție,  înființare/extindere sisteme de telegestiune,  echipamente întreținere rețea canalizare, etc.; * Asistență pentru managementul proiectelor, publicitate (inclusiv conștientizarea publicului), supervizarea lucrărilor etc; |
| 1. **Investiţii pentru modernizarea rețelei naționale de monitorizare a calității apei** | * Achiziționarea echipamentelor de laborator; * Instruirea personalului responsabil de monitorizarea substanțelor (după caz); * Asistență pentru managementul proiectului și pentru alte activități necesare operaționalizării și funcționării laboratorului; * Activități de informare și publicitate. |

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Ghid de identitate vizuală, vizibilitate, transparență și comunicare în perioada de programare 2021-2027 (care poate fi accesat la adresa <https://www.fonduri-ue.ro/images/files/documente-relevante/2022/Ghid_de_identitate_vizuala_v5.docx>). Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

### 5.2.3. Activitatea de bază

În cadrul prezentului ghid, pentru toate apelurile lansate este necesar a se identifica activitatea de bază în cadrul unui proiect în conformitate cu prevederile OUG nr. 23/2023. Aceasta reprezintă o activitate sau un pachet de activități declarată/declarate de către solicitant ca fiind principale sau de referință pentru un proiect în corelare cu planul de monitorizare a proiectului și care respectă următoarele condiții cumulative:

1. are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
2. se regăsește în cererea de finanțare sub forma activităților eligibile obligatorii specificate în cadrul prezentului ghid;
3. nu face parte din activitățile conexe;
4. bugetul estimat alocat activității sau pachetului de activități reprezintă minimum 50% din bugetul eligibil al proiectului;

Activitatea de bază este reprezentată de construcția/modernizarea elementelor de infrastructură ale rețelei de apă/apă uzată pentru **apelurile de proiecte de tip A** și respectiv construcția/modernizarea elementelor de infrastructură și/sau modernizare a rețelei naționale de monitorizare a calității apei pentru **apelul de proiecte de tip B.** A se vedea **secțiunea 5.2.2** la prezentul ghid.

### 5.2.4 Activități neeligibile

Categoriile de activități neeligibile sunt cele care contribuie la realizarea obiectivelor de investiție aferente proiectul, dar care:

1. nu îndeplinesc condițiile de eligibilitate și conformitate a activităților în corelare cu prevederile prezentului ghid,
2. nu se încadrează în activitățile eligibile specifice fondului din care este cofinanțat PDD (FEDR si FC), respectiv prezentului apelul de proiecte,
3. nu îndeplinesc criteriile de eligibilitate cu privire la cu obiectivele priorității și apelurile de proiecte menționate în cadrul capitolului 5 din prezentul ghid.

Atragem atenția asupra faptului că solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.

## 5.3. Eligibilitatea cheltuielilor

Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, între 1 ianuarie 2021 și 31 decembrie 2029.

Solicitantul trebuie să aibă în vedere faptul că eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi.

Având în vedere complementaritatea cu alte programe de finanţare, se va avea în vedere evitarea dublei finanţări.

Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

* să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060, cu modificările și completările ulterioare;
* să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG 873/2022;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG 873/2022;
* să fie în conformitate cu prevederile programului;
* să fie în conformitate cu prevederile contractului/deciziei de finanțare;
* să fie rezonabilă și necesară realizării operațiunii;
* să respecte prevederile legislației Uniunii Europene și legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.(2) din din HG 873/2022.

Activitățile și cheltuielile asociate pot contribui la îndeplinirea condițiilor asociate codurilor de intervenție conform metodologiei din **anexa 11** la prezentul ghid. Atragem atenția asupra necesității raportării adecvate a cheltuielilor pe codurile respective pentru asigurarea contribuției proiectului la obiectivele programului privind schimbările climatice.

### 5.3.1. Baza legală pentru stabilirea eligibilității cheltuielilor

Conform listei indicative **din secțiunea 2.3** la prezentul ghid mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, precum şi normele de aplicare aprobate prin HG 829/2022, cu modificările și completările ulterioare.

Pentru mai multe detalii a se vedea **capitolul 12** din prezentul ghid,precum și forma de contract prezentată în **Anexa 7.**

### 5.3.2 Categorii și plafoane de cheltuieli eligibile

Categoriile de cheltuieli eligibile și neeligibile aferente apelurilor de proiecte ce se lansează prin prezentul ghid sunt detaliate în **anexa 5.** De asemenea, plafoanele pentru categoriile de cheltuieli eligibile sunt stabilite în anexa menționată și vă rugăm să le aveți în vedere în stabilirea bugetului cererii de finanțare.

**Atenție!**

Depășirea plafoanelor respective va conduce la considerarea sumei ce nu respectă plafonul maxim ca neeligibilă, fiind necesară revizuirea bugetului proiectului și a hotărârilor de aprobare a acestuia.

### 5.3.3 Categorii de cheltuieli neeligibile

Următoarele costuri nu sunt eligibile:

* dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;
* achiziționarea de terenuri cu o valoare mai mare de 10% din cheltuielile totale eligibile ale operațiunii în cauză;
* taxa pe valoarea adăugată (TVA), cu următoarele excepții:
* pentru operațiunile al căror cost total este mai mic de 5.000.000 euro (inclusiv TVA);
* pentru operațiunile al căror cost total este mai mare de 5.000.000 euro (inclusiv TVA), în cazul în care TVA-ul nu se recuperează în temeiul legislației naționale privind TVA; cheltuielile efectuate în sprijinul relocării nu sunt eligibile pentru o contribuție din fonduri.
* costurile cu pregătirea proiectelor nu sunt eligibile (acestea fac obiectul unui proiect de sprijin distinct, după caz).
* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli cu achiziția de echipamente second hand
* cheltuieli generale de administrație
* cheltuieli cu amenzi, penalităţi, cheltuieli de judecată şi cheltuieli de arbitraj;

### 5.3.4 Opțiuni de costuri simplificate. Costuri directe și costuri indirecte

**Atenție!**

În cadrul apelurilor de proiecte lansate prin prezentul ghid **nu se aplică opțiunile de costuri simplificate.**

### Opțiuni de costuri simplificate. Costuri unitare/sume forfetare și rate forfetare

Nu se aplică.

### Finanțare nelegată de costuri

Nu se aplică.

## 5.4. Valoarea minimă și maximă nerambursabilă a unui proiect

Proiectele noi de investiții PDD vor fi limitate ca valoare acordată a finanțării nerambursabile acordate în cadrul apelurilor lansate prin prezentul ghid.

|  |  |  |
| --- | --- | --- |
| Tipul de proiect | Valoarea minimă nerambursabilă a unui proiect | Valoarea maximă nerambursabilă a unui proiect |
| A. Proiecte regionale de apă şi apă uzată | - | 300 mil. euro |
| B. Investiţii pentru modernizarea rețelei naționale de monitorizare a calității apei |  | 15 mil. euro |

**Atenție!**

Cursul de schimb recomandat a fi folosit pentru întocmirea bugetului cererii de finanțare în lei, este cursul mediu BNR aferent unei luni anterioare depunerii proiectului prin MySMIS, dar nu mai de mult de 5 luni înainte.

Valoarea proiectelor va fi determinată conform **Anexei 12** Justificare stabilire valoare maximă eligibilă nerambursabilă și costuri unitare.

* Pentru proiectele noi de dezvoltare a infrastructurii de apă și apă uzată, valoarea va fi estimată pe baza necesarului de investiții identificat la nivel de Master Plan județean/zonal și prioritizate pentru aglomerările mai mari de 10.000 l.e. Investițiile estimate la nivel regional, pe județ vor face obiectul unei documentații tehnico-economice și de mediu unice (un studiu de fezabilitate, o analiză cost-beneficiu, o analiză instituțională, un act de reglementare de mediu).
* Pentru proiectele noi depuse în cadrul apelurilor de tip A, costurile se încadrează în limitele maxime de 1.800 euro/locuitor pentru investițiile de apă, calculat ca raport între valoarea investiției și populația care va beneficia de aceste investiții, respectiv 3.600 euro/l.e. pentru apă uzată, calculat ca raport între valoarea investiției și populația echivalentă care va beneficia de aceste investiții, conform **Anexei 12** la prezentul ghid**.** AM își rezervă dreptul de a nu acorda finanțarea nerambursabilă aferentă peste limitele anterior menționate.
* Pentru proiectele de tip B, valoarea va fi stabilită în baza necesarului investițional în vederea asigurării raportării către UE.

## 5.5 Cuantumul cofinanțării acordate

|  |  |
| --- | --- |
| Tipul de proiect | Valoarea maximă nerambursabilă a unui proiect |
| A. Proiecte regionale de apă şi apă uzată | 94% din valoarea cheltuielilor eligibile (la această valoare se aplică ratele de la 3.4)  OR au obligaţia de a asigura 6% contribuția proprie la valoarea eligibilă a proiectului ca alternativă la metoda de calculare a venitului net actualizat, similar ca și pentru perioada 2014-2020. |
| B. Investiţii pentru modernizarea rețelei naționale de monitorizare a calității apei | 85% din valoarea cheltuielilor eligibile |

Valoarea totală a proiectului poate creşte faţă de valoarea stabilită inițial prin contractul de finanţare, dar diferenţa astfel rezultată va fi suportată în întregime de beneficiar.

Valoarea eligibilă nerambursabilă se poate majora doar în situația unor circumstanțe de natură obiectivă, bine justificate, care nu au depins de acțiunea/inacțiunea părților, reglementată prin acte normative.

Finanţarea nerambursabilă acordată se poate ajusta pe parcursul implementării proiectului, în sensul diminuării acesteia.

## 5.6 Durata proiectului

Solicitantul are obligația de a stabili termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului, respectiv 31 decembrie 2029.

## 5.7 Alte cerințe de eligibilitate a proiectului

Nu se aplică.

# INDICATORI DE ETAPĂ

În vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare se stabilesc indicatorii de etapă pentru perioada de implementare a proiectului. Pe baza acestora se monitorizează și se evaluează progresul implementării proiectului și se stabilesc condițiile și documentele justificative pe baza cărora se evaluează și se probează îndeplinirea acestora.

Indicatorii de etapă, precum și valorile țintelor finale ale indicatorilor de realizare și de rezultat care trebuie atinse ca urmare a implementării proiectului sunt cuprinși în planul de monitorizare. Pentru detalii cu privire la conținutul acestuia a se vedea **secțiunea 8.9.3** la prezentul ghid.

Pentru orientările privind stabilirea indicatorilor de etapă, pentru detalierea criteriilor și documentelor prin care se poate demonstra realizarea acestora în etapa de implementare a proiectului (a se vedea **Anexa 2.8** Planul de monitorizare a proiectului) se vor avea în vedere prevederile Ordinului de ministru prin care vor fi definite orientările metodologice privind indicatorii de etapă (în conformitate cu prevederile art. 14, alin. 5 din OUG 23/2023).

# COMPLETAREA CERERILOR DE FINANȚARE

Pentru toate tipurile de proiecte se va completa modelul de cerere de finanțare din **anexa 2 la prezentul ghid**.

Pentru unele din anexele la cererea de finanțare, acest ghid conține modele standard (ex. declarația unică) sau anexe/modele recomandate/orientative.

Celelalte documente vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare sau la contractare în conformitate cu cele menționate în cadrul prezentului capitol.

Declaraţiile în nume propriu solicitate a fi anexate la cererea de finanţare vor fi semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Documentele încărcate în aplicația MySMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Unele anexe sunt solicitate la momentul depunerii cererii de finanțare, în mod obligatoriu sau opțional (**secțiunea 7.4** la prezentul ghid), iar altele în etapa contractuală (**secțiunea 7.6** la prezentul ghid).

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

**Atenție!**

Pentru activitatea de pregătire de proiecte de investiții în sectorul de apă și apă uzată finanțată prin PDD 2021-2027 se va lansa un apel de proiecte distinct, condițiile specifice de accesare a fondurilor fiind stabilite în cadrul ghidului asociat apelului respectiv.

## 7.1. Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa toate documentele justificative, documentele suport (studiul de fezabilitate, analiza cost-beneficiu, evaluarea impactului asupra mediului, analiza instituțională etc. - anexe la cererea de finanțare) și anexele prevăzute în prezentul ghid, necesare pentru etapa de evaluare tehnico-financiară a proiectului, fiind responsabil pentru lipsa unora din aceste informații, documente sau anexe care poate conduce la decizii de respingere a cererii de finanțare în orice etapă de evaluare, selecție și contractare. Documentele-suport și anexele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Cererea de finanțare va respecta va respecta modelul anexat care reprezintă **Anexa 2 la prezentul ghid**.

Aceasta respectă modelul-cadru aprobat prin Ordinul MIPE nr. 1777/2023 *pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027* .

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021/SMIS2021+.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

La cererea de finanțare solicitantul, liderul de parteneriat și partenerul/partenerii, după caz anexează, indiferent de apelul de proiecte, declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă. Formatul și structura-cadru a declarației unice reprezintă **Anexa 2.3** la prezentul ghid. În situația în care, după evaluarea tehnică și financiară, proiectul este propus pentru contractare, solicitantul trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de contractare, prin documente justificative, sub sancțiunea respingerii cererii de finanțare.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.

În cazul proiectelor de tip B implementate în parteneriat, atât liderul de parteneriat, cât și fiecare partener individual completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.

## 7.2 Limba utilizată în completarea cererii de finanțare

Cererile de finanțare și anexele trebuie să fie tehno-redactate în limba română. Nu sunt acceptate cereri de finanțare și anexe completate de mână sau redactate în altă limbă.

Completarea cererii de finanțare într-un mod clar şi coerent va înlesni procesul de evaluare a acesteia.

## 7.3 Metodologia de justificare și detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

**Atenție!**

Solicitantul are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în cadrul prezentului ghid, acesta fiind responsabil pentru lipsa unora din aceste informații, documente sau anexe care pot conduce la decizia de respingere a cererii de finanțare, în oricare dintre etapele procesului de evaluare, selecție, contractare, inclusiv conformitate administrativă.

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.

**Atenție!**

Bugetul proiectului este cuprins în cererea de finanțare și are conținutul minim prezentat în a**nexa nr. 2.1** la prezentul ghid și se generează în cadrul aplicației MySMIS2021/SMIS2021. Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații tehnico-economice anexate la cererea de finanțare, precum și cu planul de achiziții, după caz (pentru corelarea informațiilor a se vedea **anexa 2.2** la prezentul ghid). Devizele sunt întocmite în conformitate cu prevederile legale aplicabile.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. Astfel, în completarea bugetului se va avea în vedere inclusiv justificarea costurilor bugetate la nivelul prețului pieței, anexându-se documente justificative în acest sens (oferte de pret/contracte etc.)

În plus, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile/rambursabile acordate.

Solicitantul se angajează să asigure necesarul de cofinanțare proprie, precum și necesarul de finanțare pentru acoperirea cheltuielilor neeligibile. (a se vedea **Anexa 2.3** la prezentul ghid).

Se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile/rambursabile acordate.

## 7.4. Anexele și documente obligatorii la depunerea cererii

La depunerea cererii de finanțare se vor anexa doar documentele justificative, documente suport și anexele obligatorii specificate în cadrul prezentei secțiuni, necesare pentru etapa de evaluare tehnico-financiară a proiectului.

|  |  |
| --- | --- |
| Tipul de proiect | Documente solicitate la depunerea cererii de finanțare |
| A și B | 1. Documente privind identificarea reprezentantului legal[[4]](#footnote-4) al solicitantului/partnerilor, acolo unde este cazul   Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare.   1. Mandatul special/împuternicirea specială pentru semnarea (digitală) a certificării aplicației și transmiterea cererii de finanțare prin MySMIS   Mandatul special/împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS, după cum nici declarațiile date în nume propriu de către reprezentantul legal al solicitantului.   1. Documente statutare ale solicitantului (apelul de tip A)   Constituirea Asociaţiei de Dezvoltare Intercomunitare (ADI)   * Statutul actualizat ~~consolidat~~ (toate UAT care beneficiaza de investitiii in cadrul proiectului trebuie sa fie membre) si dovada inregistrarii acestuia si conformitatea cu prevederile HG 855/2008   Constituirea OR   * Actul constitutiv actualizat  1. Acordul de parteneriat, acolo unde este cazul (apel de proiecte B) 2. Documente privind delegarea gestiunii serviciilor apă și apă uzată (apel de proiecte A)  * HCJ/HCL-uri privind delegarea gestiunii serviciilor de apă și canalizare către OR pentru UAT noi, față de proiectul POIM/POS Mediu, ce beneficiază de lucrările propuse în proiect; * Contractul Unic de Delegare a Gestiunii Serviciului (semnat de ADI și OR) - ultima actualizare impusă de investițiile propuse în proiect (toate UAT-urile noi față de proiectul POIM/POS Mediu, beneficiare de investiții trebuie să fie semnatare ale acestui contract unic, acest contract urmând a intra în vigoare la momentul finalizării investițiilor din proiect).  1. Documentația tehnico-economică, faza SF, după caz, și documentele de aprobare ale acesteia   Pentru ultima documentație tehnico-economică existentă vor fi anexate la cererea de finanțare:   * HCJ (după caz)/HCL-uri privind aprobarea studiului de fezabilitate şi a indicatorilor tehnico-economici ai proiectului (ale UAT-urilor care au prevăzute investiţii finanţate prin PDD), pe baza avizului CTE al solicitantului (proiecte de tip A) * Hotărârea Adunării Generale a Asociaţilor ADI privind aprobarea studiului de fezabilitate, inclusiv indicatorii tehnico-economici ai proiectului) (proiecte de tip A) * Planul anual de evoluţie a tarifelor (conform rezultatelor ACB) aprobat prin hotărâre de ADI (proiecte de tip A)  1. Contractele de achiziție publică încheiate înainte de depunerea cererii de finanțare (dacă este cazul), cu dosarele complete ale achizitiilor 2. Actul de reglementare unic privind evaluarea impactului asupra mediului (aferent tuturor investițiilor proiectului), în conformitate cu legislaţia naţională și cu reglementările comunitare aplicabile, inclusiv Calendarul procedurii EIM elaborat și autentificat de către autoritatea competentă pentru protecția mediului (ACPM) precum și documentele aferente procedurii EIM (*în care se regăsesc inclusiv informațiile privind imunizarea infrastructurii proiectului pentru atenuarea și respectiv adaptarea la schimbările climatice – conform Comunicării Comisiei nr. 2021/C 373/01*)  * Studiul de Evaluare Adecvată sau Declarația autorității responsabile pentru monitorizarea siturilor Natura 2000 (după caz) + Harta cu reprezentarea siturilor Natura 2000 și interferența cu amplasamentele investițiilor proiectului (se figurează și distanțele dintre siturile N. 2000 și investițiile apropiate) * Avizul de Gospodărire a Apelor unic (aferent tuturor investițiilor proiectului) și, după caz, Studiul de evaluare a impactului asupra corpurilor de apă (SEICA) sau Declarația autorității competente responsabile cu gestionarea apelor (pentru toate investițiile proiectului)  1. În cazul în care ACPM decide că nu este necesară derularea procedurii de evaluare a impactului asupra mediului, în locul actului de reglementare EIM se va depune la cererea de finanțare *Clasarea notificării*, după caz pentru apelul B 2. Lista de verificare DNSH – a se vedea **Anexa 2.5** 3. Autorizațiile de construire valabile, dacă este cazul 4. Harta indicând zona proiectului și date de geolocalizare 5. Lista aglomerărilor asociate proiectului (pentru apelul de proiecte A) 6. Adresa ARA – pentru demonstrarea participarii OR la sistemul de benchmarking cel puțin în anul calendaristic anterior depunerii cererii de finanțare (pentru apelul de proiecte A) 7. Dovada depunerii planului de afaceri la ANRSC - pentru demonstrarea faptului ca OR Implementează măsuri de reducere a pierderilor, de management al activelor și de eficientizare la nivelul său în conformitate cu planul de afaceri și de investiții/investitii în derulare depus/avizat de ANRSC în baza Ordinului președintelui ANRSC nr. 230/2022 (pentru apelul de proiecte A) 8. Aviz de conformitate privind strategia ITI, după caz (pentru proiectele din zona ITI) 9. HCJ (după caz)/HCL-uri privind aprobarea cofinanţării proiectului (cheltuieli eligibile şi neeligibile, precum și eventuale cheltuieli neprevăzute), dacă este cazul (proiecte de tip A), respectiv documente din care sa reiasă demararea procedurii pentru includerea în buget a cofinanțarii proiectului și a cheltuielilor neeligibile sau bugetul aprobat (pentru proiectele de tip B) 10. Declarația unică 11. Declarație privind eligibilitatea TVA, dacă este cazul 12. Decizia privind înfiinţarea/extinderea componenței UIP 13. Raportul de verificare, cu aviz favorabil pentru toate condițiile verificate, realizat de către JASPERS/BEI PASSA/experți externi, după caz și nota elaborată de Serviciul Pregătire Proiecte   Prin excepție, pentru apelul de tip B nu se solicită raportul realizat de către JASPERS/BEI PASSA/experți externi.   1. Tabel proiecte contractate anterior relevante și complementare pentru investițiile în sectorul de apă/apă uzată - **Anexa 2.10** la prezentul ghid. 2. Alte documente explicative necesare pentru susținerea anumitor elemente din proiect, dacă este cazul 3. Lista de verificare preliminară a documentelor Anexa 4.1 |

**Atenție!**

Prin excepție față de cele mai sus menționate, la depunerea cererii de finanţare nu se solicită depunerea avizelor, acordurilor, certificatelor, autorizaţiilor sau a altor documente care au stat la baza emiterii autorizaţiei de construire sau aprobării documentaţiilor tehnico-economice care însoţesc cererea de finanţare, în condiţiile în care acestea au fost aprobate potrivit competenţelor stabilite prin [art. 42](https://lege5.ro/Gratuit/geydsnjzgu/legea-nr-500-2002-privind-finantele-publice?pid=511805161&d=2023-05-14" \l "p-511805161" \t "_blank) din Legea nr. 500/2002 privind finanţele publice, cu modificările şi completările ulterioare şi [art. 44](https://lege5.ro/Gratuit/ha3tgnjw/legea-nr-273-2006-privind-finantele-publice-locale?pid=29476036&d=2023-05-14" \l "p-29476036" \t "_blank) din Legea nr. 273/2006 privind finanţele publice locale, cu modificările şi completările ulterioare. **În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare şi monitorizare a proiectului.**

## 7.5 Aspecte administrative privind depunerea cererii de finanțare

Pentru depunerea cereriilor de finanțare prin platforma MYSMIS, în conformitate cu prevederile prezentului ghid, solicitantul va avea în vedere crearea unui cont de front office în cadrul aplicației respective. În acest sens, se vor avea în vedere instrucțiunile publicate la adresa <https://mfe.gov.ro/my-smis/>

Cererile de finanțare vor fi completate în conformitate cu instrucțiunile menționate în **Anexa 2 la prezentul ghid** și vor avea anexate toate documentele obligatorii solicitate la depunerea cererii de finanțare. De asemenea, a se vedea prevederile prezentului capitol cu privire la completarea cererii de finanțare.

Conformarea cu toate cerinţele specifice formulate în ghidul solicitantului va avea în vedere următoarele aspecte:

* existenţa şi forma cererii de finanţare şi a anexelor,
* încărcarea corespunzătoare a documentelor solicitate prin ghidul solicitantului, respectarea formei și continuțului acestora, inclusiv asigurarea asumării corespunzătoare și a valabilității documentelor,
* Alte aspecte administrative trebuie să fie conforme cu prevederile din Ghidul solicitantului.

**Nota!**

Criteriile respective se pot verifica pe bază de declarație unică și/sau prin verificare digitalizată în conformitate cu prevederile prezentului ghid.

## 7.6. Anexele și documente obligatorii la momentul contractării

Odată cu demararea etapei de contractare se solicită transmiterea în etapa de contractare, în termenul maxim prevăzut de prezentul ghid, a următoarelor documente:

1. Dacă cererile de finanțare implică realizarea de lucrări cu autorizație de contruire, se va depune acest document, în termen de valabilitate și emis pentru investițiile corespunzătoare ale proiectului.

**Atenție!**

Dacă împreună cu cererea de finanţare se depune autorizaţia de construire valabilă la data depunerii cererii de finanţare, emisă pentru solicitant/liderul de parteneriat sau partener, după caz, pentru obiectivul de investiţii vizat de cererea de finanţare, nu este necesară şi nu se solicită depunerea avizelor, acordurilor, certificatelor, autorizaţiilor sau a altor documente, inclusiv cele privind regimul de proprietate/dreptul real principal asupra imobilelor, care au stat la baza emiterii acesteia. În situaţia în care cererea de finanţare este selectată pentru contractare, solicitantul are obligaţia să asigure valabilitatea autorizaţiei/autorizațiilor (după caz) de construire şi corespondenţa cu obiectivul finanţat şi la semnarea contractului de finanţare, după caz.

În cazul în care, din cuprinsul autorizației de construire nu rezultă aceste elemente în clar și/sau imobilele pentru care sunt autorizate lucrările de construire, AM își rezervă dreptul de a solicita documentele care demonstrează drepturile reale principale solicitate în conformitate cu prevederile prezentului ghid.

1. Dacă cererile de finanțare nu implică realizarea de lucrări cu autorizație de construire, solicitantul va depune în etapa de contractare documentele care atestă drepturile solicitate prin prezentul ghid pentru investițiile corespunzătoare. Documentele respective sunt cele care conform prevederilor legale în vigoare fac dovada transferului dreptului invocat în patrimoniul solicitantului.

Astfel se va depune, după caz:

* oricare dintre actele admise de lege ce atestă dreptul de proprietate publică/privată și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosinţă) - de exemplu extras HG/HCJ/HCL/Lege pentru proprietate publică, copie act de proprietate/contract de superficie/contract de concesiune/contract de folosință/pe durata proiectului şi durata de sustenabilitate a proiectului etc.
* Extrase de carte funciară pentru informare
* Acordul proprietarilor privind dreptul de acces asupra terenurilor, pentru acele investiții unde dreptul de proprietate nu este obligatoriu
* HCJ/Hotărâri de Consiliu Local privind disponibilitatea terenurilor
* Dovada demarării procedurilor de expropriere

**Atenție!**

În cazul în care în cadrul unui proiect există atât investiții pentru care este depusă autorizația de construire cât și investiții pentru care acest document nu este încă emis sau în cazul unui proiect pentru care nu este emisă nici o autorizație de construire, se vor avea în vedere, după caz, atât documentele menționate la punctul 1 cât și la punctul 2 de mai sus,inclusiv actul de reglementare de mediu.

Neclarificarea drepturilor reale/de creanță solicitate prin prezentul ghid, în termenii stabiliți de acesta, conduce la respingerea proiectului de la finanțare/rezilierea contractului de finanțare.

1. Planul de informare și publicitate (pentru toate apelurile de proiecte)
2. Planul de monitorizare al proiectului (pentru toate apelurile de proiecte)
3. Graficul de rambursare/plăți (pentru toate apelurile de proiecte)
4. Certificate de atestare fiscală, referitoare la obligațiile de plată la bugetul local și bugetul de stat (pentru toate apelurile de proiecte)

Certificatele de atestare fiscală referitoare la obligațiile de plată la bugetul local și bugetul de stat trebuie să fie în termenul de valabilitate.

Solicitantul/partenerii trebuie să fi achitat obligaţiile de plată nete către bugetul de stat și respectiv bugetul local în conformitate cu prevederile legale în vigoare

1. Certificatul de cazier fiscal al solicitantului/partenerilor, după caz (pentru toate apelurile de proiecte)

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. Certificat de cazier judiciar al reprezentantului legal al solicitantului/partenerilor, dup caz, conform Legii nr. 290/2004 privind cazierul judiciar, republicată, cu modificǎrile şi completǎrile ulterioare (pentru toate apelurile de proiecte)

În cazul parteneriatelor,dacă este cazul, toţi membrii parteneriatului vor prezenta acest document.

1. Actul de împuternicire în original pentru semnare contract (este obligatoriu doar în cazul împuternicirii) (pentru toate apelurile de proiecte)

**Atenție!**

În cazul în care va fi disponibilă facilitatea privind interogarea bazelor de date electronice, AM nu va solicita certificatele de atestare fiscală/judiciar mai sus menționate **(punctele 6-8)** și va realiza verificările conform prevederilor prezentului ghid, solicitantul la finanțare exprimându-și acordul cu privire la aceste aspecte prin transmiterea cererii de finanțare.

Solicitantul/liderul de parteneriat și partenerul, după caz, care, în etapa de contractare până la termenul stabilit de prin prezentul ghid (15 zile lucrătoare, calculat de la data primirii solicitării), după caz, care nu fac dovada îndeplinirii condițiilor de eligibilitate și conformitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu este semnat, cu excepția situației de încheiere a contractelor cu clauză rezolutorie de maximum 1 an de la semnarea contractului pentru demonstrarea dreptului real invocat în cadrul cererii de finanțare, conform criteriului specific menționat în **capitolul 5** la prezentul ghid.

## 7.7. Renunțarea la cererea de finanțare

În situaţia renunțării la solicitarea finanțării, solicitantul va trebui să completeze, semneze o cerere pe care o va transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/persoana împuternicită al/a solicitantului în mod expres prin mandat special/împuternicire specială.

Renunțarea la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

# PROCESUL DE EVALUARE, SELECȚIE ȘI CONTRACTARE A PROIECTELOR

În cazul apelurilor de proiecte cu termen-limită de depunere, lansate prin prezentul ghid, durata totală a procesului de evaluare, selecție, contractare până la intrarea în vigoare a contractului de finanțare nu poate depăși 180 de zile calendaristice calculate de la închiderea apelului de proiecte.

Apelul este adresat exclusiv solicitanților la finanțare identificați anterior și predefiniți în cadrul prezentului ghid. Proiectele sunt selectate prin aplicarea criteriilor de evaluare și selecție cu condiția respectării pragului de calitate stabilit și în condițiile prevăzute de prezentul ghid, în limita bugetului alocat apelului specific.

**Atenție!**

În cazuri excepționale și pentru motive independente de solicitant, liderul de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

## 8.1 Principalele etape ale procesului de evaluare, selecție și contractare

Principalele etape ale procesului pe care îl parcurge cererea de finanțare de la depunere până la contractare sunt:

* Conformitate administrativă și eligibilitate
* Evaluare tehnică și financiară
* Contractare

În cadrul acestor etape se pot solicita clarificări în condițiile prevăzute de prezentul ghid, la fiecare secțiunea în parte cu condiția de a nu se depăși termenul maxim de 180 de zile calendaristice calculate de la închiderea apelului de proiecte/proiect pentru întreg procesul.

Dacă solicitantul finanțării nu răspunde la clarificări, AM are dreptul de a respinge cererea de finanțare depusă în cadrul prezentului apel.

## 8.2. Conformitate administrativă și eligibilitate - DECLARAȚIE UNICĂ

Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generate de sistemul informatic MySMIS2021/ SMIS2021+.

Solicitantul/liderul de parteneriat după caz, este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară.

Lista de verificare preliminară a documentelor anexate la cererea de finanțare reprezinta **Anexa 4, secțiunea 4.1** la prezentul ghid**.** Aceasta listă are caracter informativ doar pentru ca solicitanții la finanțare să verifice documentele încarcate în MySMIS2021/SMIS2021+.

Verificarea conformității administrative și eligibilității din perspectiva îndeplinirii condițiilor de eligibilitate se realizează, în etapa de contractare, în urma verificării documentelor transmise de solicitant în termenul maxim aferent acestei etape, prin prezentarea de documente cu valoare probantă, specificate în prezentul ghid. De asemenea, după caz, se vor interoga bazele de date ale instituțiilor publice pentru obținerea informațiilor necesare confirmării condițiilor de eligibilitate.

În cazul în care solicitanții la finanțare, până la termenul stabilit prin prezentul ghid, nu fac dovada îndeplinirii condițiilor de eligibilitate și conformitate conform declarației unice prezentate la depunerea cererii de finanțare, sunt declarați respinși, iar contractul de finanțare nu va fi semnat, cu excepția situației de încheiere a contractelor cu clauză rezolutorie, acolo unde prezentul ghid prevede această posibilitate.

MIPE prin AM sesizează organele de urmărire penală, atunci când constată indicii cu privire la faptul că una sau mai multe declarații depuse de solicitanții la finanțare sunt false, inexacte sau conțin informații eronate care pot conduce la decizii eronate privind obținerea finanțării, în termenele prevăzute de legislația în vigoare aplicabilă, calculate de la data constatării acestor stări de fapt.

Pentru detalii cu privire la etapa de contractare și verificările asociate acesteia vă rugăm consultați **secțiunea 8.9** la prezentul ghid.

## 8.3 Etapa de evaluare preliminară - dacă este cazul (specific pentru intervențiile FSE+)

Nu se aplică.

## 8.4 Evaluarea tehnică și financiară. Criterii de evaluare tehnică și financiară

Ulterior depunerii cererii de finanțare, se demarează etapa de evaluare tehnică și financiară. Aceasta se derulează de către AM, în conformitate cu criteriile de evaluare tehnică și financiară specifice fiecărui apel de proiecte în parte, prevăzute în **Anexa 3** la prezentul ghid.

Criteriile de evaluare și selecție sunt în concordanță cu cerințele și obiectivele specifice ale priorității din programul de finanțare, în special cu criteriile de prioritizare pentru prioritatea/obiectivul specific/acțiunea în cadrul căreia/căruia este lansat apelul de proiecte și urmăreasc impactul proiectului asupra realizării obiectivului specific al priorității, precum și eficiența utilizării fondurilor externe nerambursabile, inclusiv prin utilizarea indicatorilor de performanță financiară.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluarea tehnică și financiară se efectuează de către comisiile de evaluare stabilite la nivelul AM. Pe parcursul procesului de evaluare tehnică și financiară, comisia de evaluare poate solicita clarificări, cu respectarea cerințelor și a termenelor stabilite prin procedurile operaționale, cu condiția ca prin clarificările solicitate să nu încalce principiul tratamentului egal și nediscriminării. În lipsa unor răspunsuri la clarificări AM poate lua decizia de selectare sau respingere a proiectelor exclusiv pe baza informațiilor existente. În lipsa unor răspunsuri la clarificări sau în cazul primirii unor răspunsuri neconcludente, AM ia decizia privind rezultatul evaluării pe baza informațiilor existente, inclusiv decizia de respingere a proiectului.

Rezultatele evaluării tehnice și financiare se comunică solicitantului/liderului de parteneriat, electronic, prin intermediul sistemului informatic MySMIS2021/SMIS2021+ indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.

Împotriva rezultatului evaluării tehnice și financiare, solicitantul poate formula contestație în conformitate cu prevederile **secțiunii 8.8** la prezentul ghid.

### 8.4.1 Criteriile de evaluare tehnică și financiară

1. Contribuția la realizarea obiectivelor priorității PDD;
2. Maturitatea proiectului (documentație tehnico-economică, documente aprobatoare, inclusiv procedura de mediu, după caz);
3. Complementaritate și concentrare strategică;
4. Sustenabilitatea proiectului (demonstrarea viabilității proiectului, asigurarea surselor de finanțare necesare operării/întreținerii sau continuării activităților inițiate prin proiect, inclusiv prezentarea strategiei de implementare, monitorizare, durabilitate a proiectului).

Evaluarea tehnico-economică a proiectului va permite aprecierea contribuţiei proiectului la îndeplinirea obiectivelor PDD, şi după caz, contribuţia la atingerea țintelor de conformare sau la implementarea legislaţiei şi politicilor relevante.

Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua de asemenea coerenţa între deficiențele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate.

Totodată, se evaluează dacă resursele folosite pentru implementarea proiectului sunt suficiente și pot asigura sustenabilitatea proiectului după finalizare.

Planificarea activităţilor trebuie să fie realistă, bugetul proiectului defalcat pe categorii, trebuie să fie transparent şi coerent. Totodată, va fi evaluată componenţa şi experienţa echipei de proiect de a implementa proiectele propuse.

Principiul DNSH este un principiu orizontal, care, va fi verificat de către AM cu ajutorul unei liste de verificare DNSH care are drept scop verificarea îndeplinirii cerințelor aferente proiectelor după cum au fost stabilite în analiza DNSH la nivelul PDD.

Pentru detalierea acestor criterii va rugăm să consultați **Anexa 3** la prezentul ghid cu privire la grilele de evaluare tehnică și financiară specifice pentru fiecare apel în parte.

\***Atenție!**

Finalizarea procesului de evaluare și selecție este condiționată de prezentarea unui raport (nota JASPERS/BEI PASSA/ experți externi și a uneinote emise de către Serviciul Pregătire Proiecte) din care să rezulte finalizarea procesului de pregătire a proiectelor, precum și concluziile verificării acestora.

Documentația tehnico-economică va avea la bază lista prioritară de investiții realizată la nivelul Master Planului[[5]](#footnote-5), comparând soluţiile fezabile în vederea asigurării alegerii soluţiilor celor mai eficiente din punct de vedere al costurilor și al criteriilor de mediu. Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

În argumentarea investiţiilor propuse, trebuie să se demonstreze că acestea coincid cu nevoile pe termen lung de extindere şi dezvoltare ale județului/regiunii și cu cele prevăzute în cadrul Planului Național de Investiții în domeniul apei/apei uzate Analizele de opțiuni vor avea în vedere compararea diferitelor soluții tehnice propuse și nu a diferitelor tehnologii (de exemplu pentru realizarea unor stații de epurare se va face comparație între stații de epurare pentru fiecare aglomerare în parte versus o stație pentru întreg clusterul). Aglomerările propuse vor fi aliniate cu cele din Planul Național de Investiții (condiția favorizantă) și este necesar ca acestea să demonstreze criteriul de zonă suficientă concentrată, conform Directivei 91/271/CEE.

Documentația tehnico-economică se elaborează în conformitate cu standardele și normele stabilite prin directivele CE şi cu legislaţia națională aplicabilă în domeniul apei şi apelor uzate.

Astfel, documentația tehnico-economică va acoperi necesitățile de conformare pentru întreaga aglomerare, respectiv asigurarea în principal a capacității rețelei de canalizare și a stației de epurare care trebuie să țină seama și de recepția sistemelor individuale adecvate/corespunzătoare de colectare, acolo unde realizarea sistemelor de colectare și epurare centralizate nu se justifică tehnico-economic.

Documentația tehnico-economică va identifica și prioritiza investițiile urmărind asigurarea mai rapidă a gradului de conformare:

* Asigurarea conformității privind calitatea apei potabile
* Finalizarea conformării aglomerărilor cu peste 10.000 l.e.
* Asigurarea conformării aglomerărilor cuprinse între 2.000 și 10.000 l.e.

În vederea conformării aglomerărilor se va avea în vedere respectarea prevederilor art. 3, 4 și 5 ale Directivei 91/271/CEE privind epurarea apelor uzate urbane cu modificările și completările ulterioare, respectiv realizarea unor nivele de colectare și epurare de cel puțin 98% și diferența de 2% să nu reprezinte mai mult de 2.000 l.e. Astfel, pentru aglomerările cu mai mult de 100.000 l.e., este necesar să se asigure nivele de colectare și epurare mai mari de 98%.

De asemenea, calitatea apelor uzate epurate trebuie asigurată astfel încât să se realizeze nivelul de epurare precizat de Directivă:

* calitatea apelor uzate epurate terţiar (epurare avansată cu eliminarea azotului total şi fosforului total) să corespundă cerinţelor din Tabelele 1 și 2 - Anexa I a Directivei, pentru parametrii: materii în suspensie, substanţe organice (CBO5, CCO-Cr), azot total şi fosfor total, respectiv parametrilor din Anexa 1 și Anexa 3 ale HG nr. 352/2005 privind modificarea şi completarea HG nr. 188/2002 (NTPA-011 și NTPA-001);
* calitatea apelor uzate epurate secundar (mecano-biologic) să corespundă cerinţelor din Tabelul 1 - Anexa I a Directivei, pentru parametrii: materii în suspensie şi substanţe organice (CBO5, CCO-Cr), respectiv parametrilor din Anexa 1 a HG nr. 352/2005 (NTPA-001).

Prin avizele de gospodărire a apelor, având în vedere obiectivele de calitate ale resurselor de apă, autoritatea competentă poate stabili valori mai mici ale indicatorilor decât cele prevăzute în tabelele nr. 1 și 2, pe baza încărcării existente în resursele de apă receptoare pentru apele uzate.

Acolo unde va fi cazul, vor fi propuse soluţii flexibile care să permită modernizarea/extinderea infrastructurii existente, precum și complementaritatea cu investiții realizate din alte fonduri/programe, în cazul în care mai sunt necesare investiții.

Studiul de fezabilitate constă în studii tehnice, financiare, de mediu şi instituţionale, reprezentând un concept preliminar necesar pregătirii cererii de finanţare pentru proiectul de investiții. Acesta trebuie întocmit potrivit cerinţelor directivelor UE şi legislaţiei naționale în domeniu (HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

Referitor la **strategia de gestionare a nămolului**, studiul de fezabilitate va propune măsuri fezabile pentru managementul nămolurilor de la nivelul ariei de acoperire a operatorului regional - pe termen scurt, mediu și lung, luându-se în considerare cele mai bune soluții aplicabile, inclusiv din punct de al criteriilor de mediu precum și posibilele alternative pentru valorificarea nămolurilor.

Planul anual de evoluţie a tarifelor va fi întocmit cu respectarea prevederilor legale în vigoare, luând în considerare modul de calcul a tarifului unitar la nivelul ariei de operare conform Ghidului de analiză cost-beneficiu pentru sectorul de apă şi apă uzată aprobat prin HG 677/2017, cu modificăriel și completările ulterioare , disponibil la adresa <https://sgg.gov.ro/1/wp-content/uploads/2017/09/ANEXA-10.pdf> . Analiza Cost Beneficiu pentru investițiile în sectorul de apă și apă uzată va fi elaborată și aprobată, conform prevederilor Legii nr. 241/2006 privind serviciul de alimentare cu apă și canalizare, cu modificările și completările ulterioare.

\*\***Atenție!**

Analiza instituțională - scopul elaborării acestui document este de a asigura existenţa unui cadru instituţional solid pentru o implementare adecvată a proiectelor şi o bună exploatare a infrastructurii realizate din fonduri nerambursabile.

Analiza Instituţionalătrebuie să furnizeze date privind:

* Analiza situaţiei instituționale actuale;
* Analiza planului de acţiune existent pentru dezvoltarea instituţională;
* Analiza competențelor manageriale și operaționale, descrierea formei de proprietate asupra activelor şi condiţiilor, a stării serviciilor de apă, conceptelor de operare şi întreţinere, aranjamentelor şi obligaţiilor contractuale, a mecanismelor de stabilire a tarifelor, evaluarea capacităţii resurselor umane.

## 8.5. Aplicarea pragului de calitate

*Nu se aplică*

## Aplicarea pragului de excelență

*Nu se aplică*.

## Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului/liderului de parteneriat, electronic, prin intermediul sistemului informatic MySMIS2021/SMIS2021+. A se vedea **secțiunea 8.4** din prezentul ghid.

## 8.8. Contestații

Rezultatele etapelor procesului de evaluare, selecție, contractare sunt aduse la cunoștința solicitantului prin aplicația informatică MySMIS2021/SMIS2021+. În cazul în care solicitantul/liderul de parteneriat, după caz, este nemultumit de rezultatul aferent oricărei etape poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația se transmite/depune de către reprezentantul legal al solicitantului sau persoana împuternicită în acest sens.

Contestația trebuie să cuprindă, cel puțin următoarele elemente:

- datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS - datele de identificare ale reprezentantului legal al solicitantului;

- obiectul contestației

- criteriul/criteriile contestat(e) (acolo unde este cazul);

- motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

- semnătura reprezentantului legal/împuternicit al solicitantului;

Pentru soluționarea contestațiilor este numit, prin decizie a conducătorului autorității de management, comitetul de soluționare a contestațiilor care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de management.

Comitetul de soluționare a contestațiilor soluționează contestația în termen de 30 de zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/ SMIS2021+.

Decizia Comitetul de soluționare a contestațiilor este finală, iar contestatarul nu mai poate înainta la AMPDD o nouă contestație pe marginea aceluiași subiect. Împotriva soluției stabilite prin decizie de către Comitetul de soluționare a contestațiilor solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de contractare, având în vedere considerentele deciziei de soluționare a contestației.În cazul admiterii contestației ca rezultat al reverificării modului de îndeplinire a condițiilor de eligibilitate, în urma etapei de contractare, autoritatea de management procedează semnarea contractului de finanțare, având în vedere considerentele deciziei de soluționare a contestației.

## Contractarea proiectelor

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au îndeplinit condițiile prevăzute de prezentul ghid și ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, în termen de 5 zile lucrătoare de la data finalizării etapei de evaluare tehnică și financiară, respectiv de la data soluționării contestațiilor, în baza rezultatelor finale.

În etapa de contractare, în condițiile prezentului, solicitanților li se solicită, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.

Solicitantul/liderul de parteneriat, după caz, transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării din partea AM.

### Verificarea îndeplinirii condițiilor de eligibilitate

Ulterior transmiterii documentelor solicitate, AM demareaza verificarea conformității administrative și eligibilității pe baza **Anexei 4, secțiunea 4.2** la prezentul ghid.Anexa menționată este detaliată pentru fiecare apel de proiecte în parte.

Autoritatea de management poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de 15 zile lucrătoare de răspuns, calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant/liderul de parteneriat, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor, precum și a informațiilor și a documentelor care au însoțit cererea de finanțare disponibile în sistemul informatic MySMIS2021/ SMIS2021+.

În cazul în care obținerea datelor și informațiilor prevăzute anterior prin interogarea bazelor de date administrate de alte instituții publice nu este posibilă sau informațiile nu corespund cu cele furnizate de solicitant, AM solicită clarificări solicitantului și documentele doveditoare, cu respectarea termenelor prevăzute în solicitările de clarificări.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

În cazuri excepționale și pentru motive independente de solicitant, liderul de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

Anterior încheierii contractelor de finanțare sau emiterii deciziilor de finanțare, după caz, autoritatea de management se asigură că sunt îndeplinite cerințele minime obligatorii pentru selectarea proiectelor, așa cum sunt acestea prevăzute la art. 73 alin. (2) din Regulamentul (UE) 2021/1.060, cu modificările și completările ulterioare, precum și orice alte condiții ce decurg din normele europene și naționale. Astfel, urmare a verificăriilor respective, AM va emite decizia de aprobare a finanțării/decizia de respingere a finanțării, care se transmite prin sistemul informatic MySMIS2021/SMIS2021+.

### Decizia de acordare/respingere a finanțării

Ca urmare a verificării îndeplinirii condițiilor de eligibilitate, autoritatea de management emite decizia de aprobare a finanțării, respectiv decizia de respingere a finanțării. Pentru proiectele selectate, în baza deciziei de aprobarea a finanțării AM va proceda la încheierea contractului de finanțare. Contractul de finanțare se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Pentru proiectele respinse AM emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute de prezentul ghid:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid;

b) solicitantul nu răspunde în termenele prevăzute în etapa de contractare privind transmiterea documentelor în cadrul acestei etape și/sau termenul privind solicitarea de clarificări mai sus menționate, cu excepția situației pentru care se aplică prevederea din prezentul ghid cu privire la încheierea contractului cu clauză rezolutorie (a se vedea **secțiunea 5.1.1** la prezentul ghid).

**Atenție!**

Împotriva deciziei de respingere a finanțării din cadrul etapei de contractare, solicitantul/liderul de parteneriat, după caz poate formula contestație pe cale administrativă, la AM în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+, în condițiile menționate **în secțiunea 8.8 la prezentul ghid.**

### 8.9.3 Definitivarea planului de monitorizare a proiectului (indicatori de etapă)

Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există. Acesta se va transmite odată cu documentele solicitate aferente etapei de contractare și va avea formatul din **Anexa 2.9** la prezentul ghid.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, autoritatea de management verifică și validează indicatorii de etapă care vor prevăzuți în Planul de monitorizare a proiectului. Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. Dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Planul de monitorizare a proiectului se va întocmi în conformitate cu prevederile ordinului de ministru prin care vor fi definite orientările metodologice privind indicatorii de etapă (conform art. 14, alin. 5 din OUG 23/2023).

### 8.9.4. Semnarea contractului de finanțare

Finanţarea nerambursabilă acordată este stabilită în termenii şi condiţiile contractului de finanțare. Beneficiarul are obligația și responsabilitatea să asigure managementul şi implementarea proiectului în concordanţă cu prevederile **Anexei 7** la prezentul document, ale legislaţiei europene şi naţionale, aplicabile.

Contractele de finanțare se generează de sistemul informatic MySMIS2021/SMIS2021+ și se semnează numai în format electronic de către MIPE prin AM în calitate de finanțator și solicitantul/liderul de parteneriat, după caz, în numele parteneriatului constituit, în calitate beneficiar al finanțării.

**Atenție!**

Contractul de finanțare se semnează în format electronic de către persoanele care au calitatea de reprezentant legal/persoana imputernicită. **Pentru proiectele aferente investițiilor de tip A,** contractul de finanțare se semnează de către reprezentantul legal al ADI, al OR și al MIPE.

Pentru proiectele implementate în parteneriat, contractul de finanțare se semnează de către reprezentantul legal al liderului de parteneriat și reprezentantul legal al MIPE.

Pentru semnarea contractului de finanțare de către o persoană împuternicită este necesară o imputernicire în acest sens. A se vedea **secțiunea 7.6** la prezentul ghid.

Modelul de contract de finanțare este prevăzut în **anexa nr. 7** la prezentul ghid.

Prin semnarea contractului de finanţare, beneficiarul se obligă să implementeze proiectul pe propria răspundere în conformitate cu prevederile contractului de finanțare (inclusiv anexele acestuia) şi ale legislaţiei comunitare şi naţionale în vigoare. Beneficiarul va fi singurul răspunzător în faţa AM pentru îndeplinirea obligaţiilor asumate prin contractul de finanțare, pentru implementarea proiectului şi pentru realizarea activităților, indicatorilor și obiectivelor acestuia, precum și a indicatorilor de etapă prevăzuți în cererea de finanţare.

În acest sens, beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia.

Beneficiarul are obligaţia să asigure resursele necesare desfășurării activităților proiectului, precum și să plătească sumele necesare asigurării cofinanţării şi a cheltuielilor neeligibile în vederea implementării proiectului.

Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/AM vor fi degrevate de orice responsabilitate pentru prejudiciile cauzate terților de către beneficiar, ca urmare a executării contractului de finanțare, cu excepția celor care pot fi direct imputabile acestora.

Beneficiarul are obligaţia de a asigura funcţionarea tuturor bunurilor, echipamentelor achiziţionate în cadrul contractului de finanțare, la locul de desfăşurare a proiectului şi exclusiv în scopul pentru care au fost achiziţionate, pe perioada de minim 5 ani de la finalizarea implementarii proiectului.

Prin contractul de finanțare, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

# ASPECTE PRIVIND CONFLICTUL DE INTERESE

În conformitate cu prevederile art. 70 Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, prin conflict de interese se înțelege situația în care persoana ce exercită o demnitate publică sau o funcție publică are un interes personal de natură patrimonială, care ar putea influența îndeplinirea cu obiectivitate a atribuțiilor care îi revin potrivit Constituției și altor acte normative.

Solicitantul la finanțare are obligația ca pe parcursul procesului de evalaure, selecție și contractare să evite situațiile de natura celor încadrate în categoria conflictelor de interese și incompatibilităților în conformitate cu prevederile art. 10 alin. (1)[[6]](#footnote-6), art. 13 alin. (1)[[7]](#footnote-7) şi art. 16 alin. (1)[[8]](#footnote-8) din OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare sau orice situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.

Solicitantul/liderul de parteneriat, după caz, va realiza toate demersurile necesare ca pe perioada de valabilitate a contractului să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare. De asemenea, părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

Pe parcursul implementării proiectului, în calitate de autoritate contractantă, beneficiarii au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice/sectoriale și de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# ASPECTE PRIVIND PRELUCRAREA DATELOR CU CARACTER PERSONAL

MIPE/AM ca autoritate responsabilă cu gestionarea fondurilor europene exercită atribuții și responsabilități prin politica de prelucrare a datelor cu caracter personal aplicabilă aplicațiilor SMIS2021/MySMIS2021 și stabilește și implementează măsurile necesare în vederea informării persoanelor vizate asupra operațiunilor de prelucrare, precum și modul de exercitare a drepturilor persoanelor vizate, în concordanță cu prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, cu modificările ulterioare.

Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul realizării procesului de evalaure, selecție, contractare, implementare și monitorizare a proiectului, realizării obiectivelor acestuia, precum și în scop statistic.

Datele cu caracter personal, așa cum sunt clasificate în Regulamentul nr. 679/2016, vor fi prelucrate în acord cu legislația aplicabilă procesului de evaluare, selecție și contractare, precum și cea aferentă procesului de implementare, monitorizare, asigurare a durabilității investiției, în scopul și temeiul legal pentru care s-a încheiat prezentul contract de finanțare.

Solicitantul, sau în cazul proiectelor implementate în parteneriat, fiecare membru al parteneriatului are/au obligația întocmirii evidențelor asupra consimțământului persoanelor care fac parte din grupul țintă al proiectului, pentru activitățile ce decurg din procesul de evaluare, selecție, contractare și implementare a activităților proiectului, în conformitate cu acordul de parteneriat, acolo unde este cazul, în vederea îndeplinirii obiectivelor proiectului.

Transmiterea cererii de finanțare prin MySMIS reprezintă un acord ferm în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) nr. 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare.

Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Datele cu caracter personal prelucrate prin intermediul aplicațiilor SMIS2021/MySMIS2021+ sunt stocate pentru o perioadă de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar, în conformitate cu prevederile art. 82 alin. (1) din Regulamentul (UE) 2021/1.060, cu modificările și completările ulterioare.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

Procesul de monitorizare se realizează pe baza contractului de finanțare și a anexelor la acesta având la baza Planul de monitorizare a proiectului, parte integrantă a contractului de finanțare.

În procesul de monitorizare a proiectelor se elaborează raportul de progres și raportul de vizită, al căror conținut-cadru se regăsește în cadrul Ordinului MIPE 1777/2023, care se regăsesc **în Anexele 9 și 8 la prezentul ghid.**

Procesul de monitorizare a proiectelor se realizează prin:

* 1. verificarea rapoartelor de progres disponibile în aplicația informatică MySMIS2021/SMIS2021+ și a documentelor justificative în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan;
  2. vizite de monitorizare care pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și postimplementare, pe perioada în care beneficiarul/liderul de parteneriat are obligația de a asigura caracterul durabil al investiției;
  3. urmărirea și validarea îndeplinirii indicatorilor de etapă din planul de monitorizare a proiectului și pe baza documentelor justificative, inclusiv a informațiilor și documentelor care însoțesc raportul de progres și a constatărilor în urma vizitelor de monitorizare;
  4. analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare conform prevederilor contractuale.

AM poate aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.1 Rapoartele de progres

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor contractului, în termen de 30 de zile de la finalizarea perioadei de raportare.

Beneficiarul trebuie să transmită rapoartele de progres, completate în formatul standard solicitat, prin care se vor raporta activităţile desfăşurate în perioada de raportare, stadiul realizării indicatorilor, rezultatele parţiale/finale obţinute la momentul raportării, a indicatorilor de etapă etc.

La fiecare raport de progres, beneficiarul va trebui să descrie modul în care proiectul respectă legislaţia în domeniul egalităţii de şanse, al dezvoltării durabile, precum şi alte teme orizontale aplicabile.

AM monitorizează îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului. Monitorizarea progresului implementării proiectului se realizează prin verificarea rapoartelor de progres şi a cererilor de rambursare transmise de către beneficiari și prin realizarea de vizite la faţa locului. Verificarea pe teren se realizează de către AM care va efectua verificări la faţa locului prin sondaj, pe baza unei analize de risc.

AM şi/sau alte structuri care reprezintă MIPE, cu atribuţii de control/verificare/audit a finanţărilor nerambursabile din fondurile structurale pot efectua misiuni de control pe perioada de implementare a proiectului, cât şi pe întreaga durata a contractului de finanţare.

De asemenea, în procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. Neîndeplinirea indicatorilor respectivi poate atrage după caz, aplicarea mecanismumului de rețineri prevăzut în contractul de finanțare, în conformitate cu legislația specifică aplicabilă. De asemenea, în cazul neîndeplinirii unor indicatori de etapă, AM va stabili, împreună cu beneficiarul un plan de acțiuni pentru atingerea acestora și va monitoriza aplicarea respectivului plan.

**Atenție !**

Reținerile cu caracter definitiv aferente neîndeplinirii indicatorilor de etapă conduc la creșterea obligatorie a cotei de cofinanțare a beneficiarului contractului de finanțare, beneficiarul fiind obligat să asigure cofinanțarea din surse proprii sau alte surse legal constituite.

## 11.2 Vizitele de monitorizare

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

Neîndeplinirea indicatorilor proiectului, precum și nerespectarea legislației privind atribuirea contractelor de servicii, furnizare, execuţie de lucrări necesare pentru implementarea proiectului sau a oricăror acte normative de modificare, completare sau înlocuire a acestuia conduce la neeligibilitatea cheltuielilor astfel efectuate și/sau aplicarea de corecţii/rețineri financiare conform legislaţiei în vigoare.

Beneficiarul trebuie să cunoască faptul că, dacă până la finalizarea perioadei de durabilitate intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.

În cazul rezilierii, recuperarea sumelor plătite deja beneficiarului se va face în condițiile OUG 66/2011 cu modificările și completările ulterioare.

Beneficiarul și membrii parteneriatului au obligația să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze asupra locului arhivării documentelor și să asigure accesul neîngrădit la acestea. În plus, beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

Beneficiarul are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor Legii nr. 135/2007 privind arhivarea documentelor în formă electronică, republicată. Organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control. Toate documentele vor fi păstrate până la închiderea oficială a programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către beneficiar.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către AM sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure posibilitatea verificării documentelor originale de către reprezentanţii organismelor abilitate conform legii.

În cazul neregulilor constatate ulterior finalizării implementării proiectului, beneficiarul are obligaţia să restituie debitul constatat, precum şi accesoriile acestuia, respectiv dobânzi, penalităţi de întârziere şi alte penalităţi, precum şi costurile bancare. În cazul nerespectării obligaţiei de restituire a debitului, AM va sesiza organele competente în vederea declanşării executării. Recuperarea debitului ca urmare a neregulilor constatate, se realizează conform prevederilor legale în vigoare.

**Atenție!**

Departamentul pentru Luptă Antifraudă - DLAF asigură protecţia intereselor financiare ale Uniunii Europene în România. Departamentul are atribuţii de control al fondurilor comunitare, fiind coordonatorul naţional al luptei antifraudă.

DLAF efectuează controale operative la faţa locului, din oficiu ori în urma sesizărilor primite de la autorităţile cu competenţe în gestionarea asistenţei financiare comunitare, de la alte instituţii publice, de la persoane fizice sau juridice, mass-media, OLAF, precum şi celelalte State Membre.

Potrivit prevederilor legale în vigoare comiterea de infracţiuni împotriva intereselor financiare ale Uniunii Europene se pedepseşte cu închisoare de până la 20 ani şi interzicerea unor drepturi. Orice sesizare privind nereguli şi/sau posibile fraude în acordarea sau utilizarea fondurilor comunitare poate fi adresată Departamentului pentru Luptă Antifraudă: [www.antifrauda.gov.ro](http://www.antifrauda.gov.ro), [antifraud@gov.ro](mailto:antifraud@gov.ro),

Ca urmare a activității de monitorizare, pe durata contractului de finanțare părțile pot conveni la modificarea clauzelor şi/sau anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite însoțită de toate documentele justificative necesare.

Modificările contractuale legate de perioda de implementare nu pot depăși termenul maxim de 31 decembrie 2029. Prelungirea perioadei de implementare a proiectului nu se poate realiza în nici un caz după expirarea acesteia.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporțional, cu excepția cazurilor temeinic justificate.

De asemenea, prevederile contractului de finanțare pot fi modificate de către MIPE/AM, unilateral, prin notificare adusă la cunoștința beneficiarului, sub sancțiunea inopozabilității, în următoarele situații:

* modificări necesare determinate în principal de modificarea cadrului normativ aplicabil contractelor de finanțare, cu respectarea principiilor și regulilor PDD;
* în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului.

În plus, contractul de finanțare poate fi modificat de beneficiar prin **notificare,** atât cu aprobarea cât și fără aprobarea AM, în situațiile prevăzute în **Anexa 7 la prezentul ghid.**

**Atenție!**

Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție, decât în condițiile stricte ale contractului de finanțare.

Beneficiarul trebuie să cunoască faptul că, dacă pe parcursul perioadei de durabilitate a investiției intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.

## 11.3 Mecanismul specific indicatorilor de etapă. Planul de monitorizare

AM va monitoriza îndeplinirea indicatorilor de etapă și va colabora cu beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În intervalul dintre doi indicatori de etapă consecutivi, autoritatea de management monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Prin sistemul informatic MySMIS2021/SMIS2021+ se notifică beneficiarul și autoritatea de management cu privire la respectarea termenului stabilit pentru încărcarea documentelor justificative aferente unui indicator de etapă. Vă rugăm să consultați prevederile modelului de contract de finanțare anexat la prezentul ghid cu privire la măsurile și condițiile pe care AM le are în vedere pentru situațiile legate de neîndeplinirea indicatorilor de etapă.

În situația nerealizării indicatorilor de etapă, AM adoptă și implementează, în funcție de riscurile identificate, acțiuni și măsuri de monitorizare consolidată. Acestea sunt incluse în cadrul contractului de finanțare.

Printre acțiunile și măsurile consolidate de monitorizare se numără:

* întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;
* respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din OUG nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
* aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;
* suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;
* rezilierea contractului/deciziei de finanțare;
* alte măsuri specifice prevăzute în contractul de finanțare, cu condiția ca acestea să nu aducă atingere prevederilor naționale și regulamentelor europene aplicabile.

Sumele respinse de la plată în condițiile mecanismului specific indicatorilor de etapă pot fi incluse de beneficiar și resolicitare la plată, în condițiile îndeplinirii indicatorului asociat, în prima cerere de rambursare depusă după îndeplinirea respectivului indicator de etapă.

**Atenție!**

Neîndeplinirea unui indicator de etapă și măsurile pe care le poate aplica autoritatea de management nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Vă rugăm să aveți în vedere și **secțiunea 8.9.3** la prezentul ghid.

# ASPECTE PRIVIND MANAGEMENTUL FINANCIAR

Cheltuielile sunt considerate eligibile dacă sunt în conformitate cu: legislația națională și europeană aplicabilă, cu ghidurile solicitantului, să fie cuprinse în cererea de finanțare şi să fie efectuate în termenii şi condiţiile contractului de finanțare.

De asemenea, cheltuielile sunt considerate eligibile numai dacă au fost efectuate cu respectarea legislației în vigoare privind achizițiile, conflictul de interese, evitarea dublei finanțări, neprejudierea intereselor financiare ale UE și/sau bugetului de stat.

Atribuirea contractelor de achiziţie necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice/sectoriale. În cazul în care se constată încălcarea prevederilor legale, cheltuiala aferentă plăţii bunurilor/serviciilor/lucrărilor astfel achiziţionate vor fi considerate neeligibile şi nu vor fi rambursate/plătite.

Beneficiarul este obligat să prevadă, în contractele de achiziție aferente activității de bază, clauze conform cărora contractorii constituie și mențin la zi jurnalele de șantier în conformitate cu prevederile HG nr. 1/2018 și altele asemenea și prin care sunt obligați să pună la dispoziția AM, direct sau prin grija beneficiarului, prin sisteme informatice specifice, orice documente și/sau informații necesare pentru verificarea modului de implementare a contractului de achiziție.

Finanțarea va fi acordată, în baza cererilor de rambursare/plată, elaborate și transmise prin sistemul MySMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MySMIS 2021.

Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului. Beneficiarul trebuie să păstreze toate înregistrările/registrele timp de cinci ani de la data închiderii oficiale a programului.

## 12.1 Mecanismul cererilor de prefinanțare

Prefinanțarea reprezintă sumele transferate în urma încheierii contractului de finanțare, în tranșe, către beneficiari/lider de parteneriat/parteneri pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului de finanțare, în condițiile prevăzute de OUG 133/2021, cu modificările și completările ulterioare și a normelor metodologice aferente, aprobate prin HG 829/2022.

Cu excepția apelului de proiecte pentru investițiile de tip B, conform prevederilor contractului de finanțare se pot acorda prefinanțare în tranșe de maximum 10% din valoarea eligibilă a acestuia, fără depășirea valorii totale eligibile.

Pentru proiectele implementate în parteneriat, prefinanțarea care poate fi solicitată de unul dintre parteneri este proporțională cu sumele aferente activităților acelui partener din valoarea totală eligibilă a contractului de finanțare.

Pentru proiectele implementate în parteneriat, liderul de parteneriat depune cererea de prefinanțare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanțare și prevederilor acordului de parteneriat, parte integrantă a acestuia.

În cazul operatorilor regionali, definiți la [art. 2 lit. h) din Legea serviciilor comunitare de utilități publice nr. 51/2006, republicată](https://legislatie.just.ro/Public/DetaliiDocumentAfis/241422), cu modificările și completările ulterioare, sumele reprezentând prefinanțarea se acordă cu condiția îndeplinirii cumulative a următoarelor cerințe:

a) depunerea de către beneficiar a unei solicitări, conform contractului de finanțare;

b) existența a cel puțin un contract de furnizare bunuri/prestare servicii/execuție lucrări, din planul de achiziție al proiectului, încheiat între beneficiar și un operator economic;

c) respectarea calendarului/graficului pentru depunerea cererilor de rambursare aferente proiectului.

Cu excepția primei tranșe de prefinanțare următoarele tranșe de prefinanțare se acordă cu deducerea sumelor nejustificate din tranșa anterior acordată.

Prin excepție, sumele acordate ca prefinanțare operatorilor regionali se deduc prin aplicarea unui procent la valoarea cererilor de rambursare/plată transmise de aceștia, până la cererea de rambursare finală, conform prevederilor contractelor de finanțare și normelor metodologice la aplicabile.

Beneficiarul/liderul de parteneriat care a depus cerere de prefinanțare are obligația depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care a fost virată tranșa de prefinanțare în contul beneficiarului, fără a depăși durata contractului de finanțare.

Beneficiarii/liderii de parteneriat/partenerii au obligația restituirii integrale/parțiale a prefinanțării acordate, în cazul în care aceștia nu justifică prin cereri de rambursare. AM are obligația să asigure recuperarea sumelor acordate ca prefinanțare până la cererea de rambursare finală.

## 12.2 Mecanismul cererilor de plată

Beneficiarul poate accesa mecanismul de decontare prin cereri de plată, în conformitate cu prevederile OUG 133/2021, cu modificările și completările ulterioare și a normelor metodologice aferente, aprobate prin HG 829/2022.

Cererile de plată reprezintă cererile depuse de către un beneficiar/lider al unui parteneriat prin care se solicită AM virarea sumelor necesare pentru plata cheltuielilor eligibile, rambursabile, conform contractului, în baza documentelor justificative stabilite prin contractul de finanțare/instructuțiuni ale AM, după caz.

Sumele virate beneficiarilor/liderilor de parteneriat/partenerilor pe baza cererilor de plată nu pot fi utilizate pentru o altă destinație decât cea pentru care au fost acordate. Beneficiarii/liderii de parteneriat/partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Pentru cererile de plată depuse, solicitantul/liderul de parteneriat are are obligația transmiterii de cereri de rambursare aferente cererilor de plată prin care se justifică utilizarea sumelor plătite, în max. 10 zile de la data la care AMPDD transferă sumele aferente cererii de plată.

În cazul în care, în urma autorizării cererii de rambursare aferente cererii de plată, se constată că valoarea cheltuielilor eligibile este mai mică decât valoarea cheltuielilor autorizate prin cererea de plată, se solicită restituirea sumei cheltuielilor neeligibile identificate.

În conformitate cu principiul bunei gestiuni financiare, în situația în care nu există posibilitatea recuperării sumelor provenite din debite/corecții rezultate în urma verificării cererilor de rambursare, se diminuează corespunzător plățile aferente cererii de plată, în aceste situații beneficiarul suportând din surse proprii valoarea acestor sume.

## 12.3 Mecanismul cererilor de rambursare

Prin cererile de rambursare se solicită virarea sumelor aferente cheltuielilor eligibile efectuate conform contractului de finanțare. Mecanismul cererilor de rambursare se realizează în conformitate cu prevederile OUG nr. 133/2021, cu completarile si modificarile ulterioare.

Beneficiarul finanțării răspunde de legalitatea, realitatea și regularitatea cheltuielilor, în caz contrar sunt aplicabile prevederile OUG 66/2011 cu modificările și competările ulterioare pentru acele categorii de cheltuieli care nu respectă dispozițiile legale privind legalitatea, realitatea și regularitatea;

Nerespectarea de către beneficiar a prevederilor legislaţiei naţionale/comunitare aplicabile în domeniul achiziţiilor conduce la neeligibilitatea cheltuielilor astfel efectuate sau aplicarea de corecţii financiare/reduceri procentuale conform legislaţiei în vigoare.

Rambursarea către beneficiari se realizează în condițiile și pe baza documentelor prevăzute prin contractele de finanțare, cu respectarea prevederilor legislației privind eligibilitatea cheltuielilor.

AM verifică cheltuielile declarate de beneficiar în cererea/cererile de rambursare depusă/depuse, în scopul autorizării cheltuielilor eligibile, notifică sumele autorizate la plată, evidențiind distinct sumele aferente fondurilor europene și sumele reprezentând cofinanțare publică asigurată de la bugetul de stat, după caz. Din valoarea autorizată a cererilor de rambursare se deduc sumele virate pe baza cererilor de plată.

## 12.4 Graficul cererilor de prefinanțare/plată/rambursare

Graficul menționat este un document obligatoriu solicitat în etapa de contractare care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.

Beneficiarul are obligaţia de a respecta graficul prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare.

## 12.5 Mecanismul acordării ratei forfetare

Pentru proiectele pregătite în cadrul POIM 2014-2020 și finanțate în cadrul PDD 2021-2027 ca proiecte noi sau ca proiecte etapizate, sumele reprezentând finanțarea ratei forfetare, se acordă beneficiarilor operatori regionali care furnizează/operează serviciul de apă și de canalizare în conformitate cu prevederile OUG 133/2021 precum și cu metodologia de aplicare aprobată prin HG 829/2022.

Pentru acordarea ratei forfetare în conformitate cu prevederile legale anterior menționate se încheie un contract de creditare accesoriu la contractul de finanțare încheiat cu operatorul regional de apă, cu scopul scopul garantării executării contractului principal și asigurării cofinanțării aferente ratei forfetare necesare derulării acestuia.

Mecanismul acordării ratei forfetare, în cuantum de 6% din valoarea eligibilă a contractului de finanțare, se realizează în tranșe, exclusiv pentru contractele de finanțare aferente încheiate **în urma apelurilor de proiecte de tip A** și se realizează după implementarea a 75% din proiect, procent atestat de către AM în urma verificării rapoartelor de progres tehnice și financiare și realizării de vizite la fața locului. În atingerea unui nivel în implementare a proiectului de 75%, AM va ține cont de capacitatea financiară de rambursare a datoriilor beneficiarilor.

Pentru ca beneficiarul să justifice sumele solicitate prin cererea de acordare a tranșei din rata forfetară, acestuia îi revine obligația transmiterii lunar de cereri de rambursare cu valoare solicitată „0“, aferente valorii tranșei acordate din rata forfetară. Justificarea sumelor acordate pentru rata forfetară se realizează pe bază de cheltuieli de tipul celor considerate eligibile conform cererii de finanțare.

Cererile de rambursare cu valoare solicitată „0“ au același circuit și răspund acelorași cerințe precum cererile de rambursare.

Sumele aferente ratei forfetare neutilizate/nejustificate de către beneficiari se restituie AM, concomitent cu diminuarea valorii considerate eligibile, ținând cont de procentele stabilite în cererea de finanțare.

Beneficiarii restituie sumele acordate și justificate reprezentând finanțarea ratei forfetare într-o perioadă de maximum 15 ani, cu o perioadă de grație de 5 ani, care curge începând cu data de 30 iunie 2030.

## 12.6 Vizitele la fața locului

În cadrul apelurilor lansate prin prezentul ghid nu se realizează etapa de vizită la fața locului în procesul de evaluare, selecție și contractare. Vizitele la fața locului se realizează ulterior semnării contractului de finanațre în conformitate cu prevederile acestuia.

Vizitele la fața locului sunt parte a procesului de monitorizare realizate de către AM și/sau prepușii acesteia, în cazul delegării de atribuții în scopul urmăririi progresului proiectelor şi a stadiului îndeplinirii indicatorilor de realizare şi rezultat, a respectării planului de monitorizare a proiectului şi a realizării indicatorilor de etapă din plan.

Vizitele la faţa locului pot fi speciale de tip ad-hoc, încrucişate derulate atât în perioada de implementare, cât şi post-implementare, respectiv pe perioada în care beneficiarul/liderul de parteneriat are obligaţia de a asigura caracterul durabil al operaţiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) 2021/1.060, cu modificările şi completările ulterioare.

Raportul de vizită se elaborează de AM, după caz, prin sistemul informatic MySMIS2021/SMIS2021, în conformitate cu prevederile procedurilor operaţionale şi se generează în termen de 10 zile lucrătoare de la data vizitei efectuate la faţa locului. A se vedea **modelul din Anexa 8** la prezenta. De asemenea, a se vedea **capitolul 11** la prezentul ghid.

**Atenție!**

Prevederile din **capitolele 9-12** din cadrul prezentului ghid reprezintă o descrie pe scrut a mecanismelor prevăzute de legislația în vigoare și respectiv contractul de finanțare. Ele se completează cu acestea și se recomandă solicitantului la finanțare să înțeleagă aceste aspecte înainte de a trasmite cererea de finanțare și/sau semna contractul de finanțare.

# 13. MODIFICAREA GHIDULUI SOLICITANTULUI

## 13.1. Aspectele care pot face obiectul modificărilor prevederilor ghidului solicitantului

Aspectele prevăzute în cadrul prezentului ghid se raportează la legislația în vigoare. Modificarea prevederilor legale în vigoare poate determina AM să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte care pot îmbunătăți procesul de evaluare, selecție și contractare poate determina solicitări de documente suplimentare din partea AM, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

AM se va asigura că va realiza toate demersurile necesare pentru respectarea principiului competițional în procesul de selecție a tuturor proiectelor depuse în cadrul fiecărui apel.

## 13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicare celor menționate **la secțiunea 13.1**, MIPE poate emite ordine de modificare/completare a prevederilor prezentului ghid, cu mențiunea că, în cadrul ordinelor de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

AM poate emite clarificări ale prevederilor prezentului ghid, cu condiția ca acestea să nu modifice/să completeze prevederile prezentului ghid.

În funcție de modificările intervenite, AM se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# 14. ANEXE

*Anexa 1 - Lista de beneficiari POIM*

*Anexa 2 - Model cerere de finanțare și instrucțiuni de completare*

2.1 - Bugetul proiectului

2.2 - Matricea de corelare a bugetului cererii de finanțare cu devizul întocmit conform HG 907/2016

* 1. Declarația unică
  2. Tabel centralizator cu lista aglomerărilor asociate proiectului
  3. Lista de verificare DNSH
  4. Declarație privind eligibilitatea TVA, dacă este cazul
  5. Declaratie privind activitățile desfășurate, grafice și alte planuri, inclusiv planul de informare și publicitate
  6. Model cadru acord de parteneriat (**pentru apelurile de proiecte aferente acțiunii B**)
  7. Planul de monitorizare a proiectului
  8. Justificare rezonabilitatea costurilor și cel mai bun raport între cuantumul sprijinului, activitățile desfășurate și îndeplinirea obiectivelor proiectului
  9. Tabel proiecte contractate anterior relevante și complementare pentru investitiile în sectorul de apă/apă uzată

*Anexa 3 - Grila de evaluare tehnică și financiară*

*Anexa 4 - Grila de verificare a conformității administrative și eligibilității pentru fiecare apel în parte*

4.1 *-* Lista de verificare preliminară a documentelor anexate la cererea de finanțare

4.2 - Grila de verificare a conformității administrative și eligibilității pentru fiecare apel în parte

*Anexa 5 - Categorii de cheltuieli eligibile*

*Anexa 6 - Metodologia privind imunizarea la schimbările climatice și grila de analiză*

*Anexa 7 – Model Contract de finanțare*

*Anexa 8 - Model Raport de vizită la fața locului*

*Anexa 9 - Model Raport de progres*

*Anexa 10 - Metodologia pentru determinarea pierderilor în sistemul de alimentare cu apă - NRW și ILI*

*Anexa 11 - Metodologie încadrare obiective de investiție pe codurile asociate bugetului apelurilor de proiecte* *Anexa 12 - Justificare stabilire valoare maximă eligibilă nerambursabilă și costuri unitare*

1. Memoriu de prezentare, studiu de Evaluare Adecvată (EA), Raport privind Impactul asupra Mediului (RIM), după caz. [↑](#footnote-ref-1)
2. Solicitantul va dovedi prin scrisoare de participare de la ARA [↑](#footnote-ref-2)
3. Solicitantul va depune dovada transmiterii sau avizării planului de afaceri [↑](#footnote-ref-3)
4. reprezentantul legal care îşi exercită atribuţiile de drept [↑](#footnote-ref-4)
5. *Master Planul va fi actualizat ținând cont de nevoia de a respecta cerințele de conformare deplină cu directivele europene relevante în domeniu și va lua în calcul evoluția situației social-economice de la nivel regional și suportabilitatea investiției pentru populație, precum şi capacitatea locală de implementare. In cazul in care solutia tehnica din studiu de fezabilitate (SF) va fi diferita de Master Plan, aceste modificari vor fi mentionate in cadrul SF-ului.* [↑](#footnote-ref-5)
6. ,, (1) Persoanele fizice sau juridice care participă direct în procesul de verificare/evaluare a cererilor de finanţare nu pot fi solicitanţi şi/sau nu pot acorda servicii de consultanţă unui solicitant.” [↑](#footnote-ref-6)
7. ,,(1) Beneficiarii persoane fizice/juridice de drept privat nu au dreptul de a angaja persoane fizice sau juridice care au fost implicate în procesul de verificare/evaluare a cererilor de finanţare în cadrul procedurii de selecţie pe parcursul unei perioade de cel puţin 12 luni de la semnarea contractului de finanţare”. [↑](#footnote-ref-7)
8. ,,(1) Dispoziţiile prezentei secţiuni se completează corespunzător cu prevederile legislaţiei naţionale referitoare la conflictul de interese.” [↑](#footnote-ref-8)