**ANALIZA PRIVIND APLICAREA PRINCIPIULUI DE *„*A NU PREJUDICIA ÎN MOD SEMNIFICATIV” (DNSH)**

**ÎN CADRUL PROIECTELOR PROPUSE LA FINANȚARE PRIN**

**PRIORITATEA 1 DEZVOLTAREA INFRASTRUCTURII DE APĂ ȘI APĂ UZATĂ ȘI TRANZIȚIA LA O ECONOMIE CIRCULARĂ**

**DESCRIEREA PE SCURT A PROIECTULUI**

**ELEMENTE GENERALE**

*A se selecta corespunzător proiectului:*

- Prin proiect se vor finanța sisteme regionale integrate prin dezvoltarea infrastructurii primare (aducțiuni, capacități de tratare, precum și capacități de epurare pentru aglomerări mai mari de 2.000 de locuitori echivalenți).

- Proiectul are în vedereîndeplinirea obligaţiilor ce rezultă din Tratatul de Aderare corespunzător Directivei privind apa potabilă (DAP) şi Directivei privind epurarea apelor uzate urbane (DEAUU) pentru care România a primit perioade de tranziţie în vederea conformării;

- Investițiile pentru conformare necesare în sectorul apei și cel al apelor uzate se vor realiza în baza Master Planului Judeţean actualizat / PMBH și reflectate strategic în cadrul Planului Național de Investiții.

Proiectul se încadrează în tipurile de măsuri pentru care s-a facut analiza DNSH în cadrul PDD 2021-2027:

- în ceea ce priveşte alimentarea cu apă, proiectul vizează, în principal, asigurarea calității apei și extinderea sistemelor de alimentare cu apă pentru a reduce disparitățile legate de conectarea populației comparativ cu media europeană și a asigura accesul la apă. În plus, se vor sprijini măsurile vizând reducerea pierderilor de apă, conform Raportului 12/2017 al ECA cât și studiilor efectuate la nivel național cu privire la măsurile necesare pentru eficientizarea și asigurarea sustenabilității proiectelor

- referitor la colectarea şi epurarea apelor uzate urbane, finanțarea va fi acordată pentru aglomerările cu peste 2.000 l.e., acordându-se prioritate finalizării investițiilor în aglomerările peste 10.000 l.e., astfel încât să fie evitate penalitățile generate de infringement și să nu fie afectat procesul de regionalizare care reprezintă pilonul principal de susținere a procesului investițional în sector. Totodată, proiectul va avea ca obiectiv și asigurarea facilităților de management al nămolului rezultat de la stațiile de epurare.

**ELEMENTE SPECIFICE**

*A se selecta corespunzător investițiilor proiectului:*

Proiectul propune conform prevederilor PDD:

* construirea, reabilitarea și extinderea sistemelor de apă potabilă noi / existente - captare si aducțiune, stații de tratare, măsuri legate de eficiență, rețele de transport și distribuție a apei destinate consumului uman în așezări umane care au cel puțin 50 locuitori/ sau distribuție de cel puțin 1000 m3 apă/zi
* construirea, reabilitarea și extinderea rețelelor de canalizare noi /existente şi construirea/reabilitarea/modernizarea stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e. (prioritate având aglomerările peste 10.000 l.e.), inclusiv soluții pentru un management adecvat pentru tratarea nămolului rezultat în cadrul procesului de epurare a apelor uzate
* măsuri necesare pentru eficientizarea proiectelor si sustenabilitatea investițiilor (automatizări, SCADA, GIS, contorizări etc.)
* operaţiuni pentru scăderea consumului de energie și a emisiilor de gaze cu efect de seră la nivelul OR

**LISTA DE VERIFICARE DNSH**

**Notă**: pentru cele șase obiective specifice de mediu solicitantul va prezenta informațiile aferente conformității proiectului cu principiul DNSH. În cazul în care pentru un obiectiv de mediu este bifat NU(*nu necesită evaluare de fond*) se va justifica cu informații/documente aferente proiectului. În cazul în care pentru un obiectiv de mediu s-a bifat DA (*necesită evaluare de fond*) se va detalia cu informații specifice care justifică îndeplinirea criteriului.

**Partea 1 - Filtrarea celor 6 obiective de mediu pentru a identifica pe cele care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- corespunzător proiectului -* |
| Atenuarea schimbărilor climatice |  | X  (*justificare*) | Investițiile integrate de dezvoltare a infrastructurii sistemelor de apă și apă uzată vizează conformarea cu prevederile Directivelor europene privind calitatea apei potabile și epurarea apelor uzate urbane.  Întrucât activitatea nu este vizată de pragurile ETS (Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului), acțiunea nu afectează obiectivul de atingere a țintei de reducere de emisii de GES stabilită pentru anul 2030 și nici obiectivul de neutralitate climatică (2050).  Realizarea de sisteme noi de furnizare a apei potabile sau extinderea/reabilitarea sistemelor existente în vederea conformării au, prin proiectare și construcție, un nivel redus de pierderi de apă si o optimizare a consumurilor energetice, ceea ce conduce inclusiv la reducere a emisiilor de CO2.  Se estimează că investițiile sprijinite prin această acțiune nu vor avea un impact semnificativ previzibil asupra obiectivului de mediu privind atenuarea schimbărilor climatice, deoarece construirea și exploatarea acestor infrastructuri nu vor conduce la o creștere semnificativă a emisiilor de gaze cu efect de seră.  De asemenea, investițiile vor fi realizate cu respectarea principiului de neafectare semnificativă a mediului.  *Se va justifica dacă:*   * *S-a realizat pentru investițiile proiectului Analiza Amprentei de carbon conform ultimei versiuni a metodologiei BEI “EIB Project Carbon Footprint Methodologies - Methodologies for the asessment of project greenhouse gas emissions and emission variations”* ***– se probează prin Capitolul 12 al Studiului de Fezabilitate (SF).*** * *S-a monetizat calculul emisiilor de gaze cu efect de seră în echivalent CO2 (tone CO2e/an); s-a prezentat metodologia de calcul și monetizare –* ***se probează prin Analiza Cost-Beneficiu (ACB).*** * *A fost considerat rezultatul calculelor emisiilor de gaze cu efect de seră pentru investițiile proiectului aferent Analizei Amprentei de carbon în cadrul procedurii de evaluare a impactului asupra mediului (EIM)* ***– se probează prin documentația aferentă procedurii EIM/actul de reglementare de mediu.*** |
| Adaptarea la schimbările climatice |  | X  (*justificare*) | Majoritatea investițiilor propuse spre finanțare în infrastructura de apă potabilă și apă uzată au ca obiectiv principal conformarea cu directivele UE privind gradul de conectare la servicii, calitatea serviciilor și securitatea furnizării.  Având în vedere că obiectivul principal este legat de conformare și că investițiile sunt selectate pe baza unei analize de opțiuni din care au rezultat cele mai fezabile soluții ținând cont și de particularitățile geografice și operaționale locale, acest tip de investiții au o contribuție substanțială la măsurile de prevenire și adaptare la schimbările climatice.  Realizarea de sisteme noi de furnizare a apei potabile conforme (sau extinderea sistemelor existente) au, prin proiectare și construcție, un nivel redus de pierderi de apă și o optimizare a consumurilor energetice iar realizarea de sisteme noi (sau extinderea sistemelor existente) de colectare și epurare conformă a apelor uzate conduc la reducerea semnificativă de emisii de CO2 comparativ cu situația existentă ceea ce le califică, prin modul în care contribuie la asigurarea conformării, ca având o contribuție substanțială la măsurile de prevenire și adaptare la schimbările climatice.  Pentru investițiile prevăzute de această măsură a fost parcursă procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului. Astfel, conform Raportului de Mediu pentru Programul Dezvoltare Durabilă, se precizează faptul că potenţialele efecte pozitive nesemnificative au fost identificate asupra obiectivului relevant de mediu cu privire la factori climatici.  De asemenea, conform Raportului de Mediu pentru PDD, se precizează că realizarea investiţiilor se face în baza unor studii de schimbări climatice care asigură integrarea în cadrul proiectelor a măsurilor necesare pentru adaptare la schimbările climatice. Investițiile conduc şi la scăderea emisiilor de gaze cu efect de seră la nivelul operatorilor de apă.  *Se va justifica dacă:*   * *S-a realizat pentru investițiile proiectului Analiza privind vulnerabilitatea și riscurile aferente schimbărilor climatice (CCVRA) conform ghidului Comisiei Europene – „Non-paper Guidelines for Project Managers: Making vulnerable investments climate resilient” –* ***se probează prin Capitolul 12 al Studiului de Fezabilitate (SF).*** * *Au fost considerate concluziile și măsurile de prevenire/soluțiile de adaptare aferente Analizei privind vulnerabilitatea și riscurile aferente schimbărilor climatice din aria proiectului în cadrul procedurii de evaluare a impactului asupra mediului (EIM)* ***– se probează prin documentația aferentă procedurii EIM/ actul de reglementare de mediu.*** |
| Utilizarea durabilă și protejarea resurselor de apă și a celor marine |  | X  (*justificare*) | Investițiile propuse nu vor afecta obiectivul de utilizare durabilă și de protejare a resurselor de apă și a celor marine întrucât dezvoltarea infrastructurii de apă și canalizare va fi realizată cu respectarea următoarelor cerințe:  • Lucrările nu vor deteriora starea /potențialul ecologic a /al corpurilor de apă și nu vor împiedica îmbunătățirea potențialului ecologic cu luarea în considerare a efectelor schimbărilor climatice;  • Prin excepție de la cerința de mai sus, în cazul în care investițiile propuse în cadrul proiectului pot deteriora starea/potențialul ecologic ca urmare a modificărilor de natură morfologică a corpurilor de apă sau pot conduce la deteriorarea stării/potențialului ecologic, se va demonstra că proiectul de investiții îndeplinește condițiile stabilite la articolul 4.7 din DCA, respectiv articolul 2.7 din Legea Apelor 107/1996 cu modificările și completările ulterioare, prin luarea în considerare a următoarele aspecte:  - se vor lua toate măsurile posibile pentru a atenua impactul negativ asupra stării corpului de apă;  - se va analiza dacă motivele care stau la baza acestor modificări sunt de interes public major și/sau beneficiile aduse mediului și societății de realizare a obiectivelor (stabilite la paragraful 1 al articolului 4 din DCA) sunt depășite de beneficiile noilor modificări sau schimbări pentru sănătatea umană, pentru menținerea securității umane sau pentru dezvoltarea durabilă;  - beneficiile care sunt înregistrate ca urmare a acestor modificări sau schimbări aduse corpului de apă nu pot fi atinse, prin alte mijloace (opțiune superioară din punct de vedere al protecției mediului), din motive care țin de fezabilitatea tehnică sau din cauza aspecte de natură financiară.  De asemenea, în cadrul analizei de opțiuni la nivel de proiect, pentru opțiunea selectată, se va demonstra că au fost luate în considerare opțiuni alternative care sunt superioare din punct de vedere al protecției mediului, precum și impactul cumulat cu alte proiecte din bazinul hidrografic.  Lucrările nu vor afecta negativ într-o măsură semnificativă speciile și habitatele direct dependente de apă.  *Se va justifica dacă:*   * Pentru proiect s-a derulat procedura de evaluare a impactului asupra mediului (EIM) care include și evaluarea impactului asupra corpurilor de apă în conformitate cu Directiva 2000/60/CE precum și punctul de vedere al autorității competente pentru gospodărirea apelor cu privire la necesitatea elaborării studiului de evaluare a impactului asupra corpurilor de apă SEICA (după caz); autoritatea competentă pentru gospodărirea apelor a decis emiterea avizului de gospodărire a apelor pentru investițiile propuse prin proiect – ***se probează prin studiul de evaluare a impactului asupra corpurilor de apă (în cazul în care proiectul se supune evaluării impactului asupra corpurilor de apă) precum și prin actele de reglementare de mediu și respectiv de gospodărirea apelor*.** * Investițiile proiectului nu vor deteriora starea corpurilor de apă și nu vor împiedica atingerea unei stări bune a apei/unui potențial bun al apei; proiectul nu conduce la riscul de deteriorare a stării ecologice/potențialului ecologic al corpurilor de apă de suprafață în legătură cu care se realizează investiția, precum nici la riscul de deteriorare a stării cxantitative (nivel) al corpurilor de apă subterane care constituie surse de alimentare cu apă a obiectivelor de investiții – ***se probează prin* *Declarația autorității compentente responsabile cu gestionarea apelor*.** |
| Economia circulară, inclusiv prevenirea generării de deșeuri și reciclarea acestora | X  (*evaluare de fond*) |  |  |
| Prevenirea și controlul poluării aerului, apei sau solului | X  (*evaluare de fond*) |  |  |
| Protecția și refacerea biodiversității și a ecosistemelor |  | X  (*justificare*) | Impactul potențial al proiectelor asupra mediului, inclusiv al lucrărilor localizate în vecinătatea sau în siturile Natura 2000, este evaluat în conformitate cu prevederile Directivelor EIA, Directivei Habitate și Directivei Păsări, fiind urmărit în special potențialul impact al proiectului asupra obiectivelor specifice/ măsurilor minime de conservare stabilite pentru speciile și habitatele pentru care au fost desemnate siturile, precum și evaluarea impactului cumulat (între investițiile propuse, existente sau reglementate) asupra factorilor de mediu, inclusiv la nivelul siturilor Natura 2000.  Investițiile în infrastructura de apă/apă uzată nu vor fi construite pe una dintre următoarele:  (a) teren arabil și terenuri cultivabile cu un nivel moderat până la ridicat al fertilității solului și cu biodiversitate subterană, astfel cum se menționează în studiul UE LUCAS;  (b) terenuri ecologice cu o valoare recunoscută a biodiversității ridicate și terenuri care servesc drept habitat al speciilor pe cale de dispariție (floră și faună) enumerate pe Lista Roșie Europeană sau pe Lista Roșie IUCN;  (c) teren forestier (acoperit sau nu de copaci), alte terenuri împădurite sau terenuri acoperite parțial sau în totalitate sau destinate a fi acoperite de copaci, chiar și atunci când acești copaci nu au atins încă dimensiunea și acoperirea pentru a fi clasificate drept pădure sau alt teren împădurit, definit în conformitate cu definiția FAO a pădurilor.  *Se va justifica dacă:*   * Pentru proiect s-a derulat procedura de evaluare a impactului asupra mediului (EIM) care include și evaluarea impactului potențial asupra biodiversității în conformitate cu prevederile Directivelor EIM, Habitate și Păsări, inclusiv pentru investițiile localizate în vecinătatea sau în siturile Natura 2000, fiind analizat impactul asupra obiectivelor specifice/măsurilor minime de conservare stabilite pentru speciile și habitatele pentru care au fost desemnate siturile Natura 2000, precum și evaluarea impactului cumulat (între investițiile propuse, existente sau reglementate), inclusiv la nivelul siturilor Natura 2000 – ***se probează prin Capitolul 12 al Studiului de Fezabilitate (SF) și documentele relevante aferente procedurii EIM.***   Au fost considerate în cadrul procedurii de evaluare a impactului asupra mediului (EIM) concluziile evaluării impactului asupra biodiversității, inclusiv privind analiza impactului potențial privind siturile Natura 2000, măsurile de evitare, prevenire sau atenuare precum și programul de monitorizare al măsurilor aferente, după caz *–* ***se probează prin actul de reglementare de mediu*.**  Pentru investițiile pe teren forestier se va prezenta acordul Romsilva |

**Partea a 2- a: Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond**  *- corespunzător proiectului -* |
| --- | --- | --- |
| Tranziția către o economie circulară, inclusiv prevenirea generării de deșeuri și reciclarea acestora  *Se preconizează că măsura:*  *(i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau*  *(ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau*  *(iii) va cauza prejudicii semnificative și pe termen lung mediului în ceea ce privește economia circulară?* | X | Pentru investițiile prevăzute de această măsură a fost parcursă procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Astfel, conform Raportului de mediu pentru Programul Dezvoltare Durabilă), se preconizează că investițiile realizate vor produce efecte pozitive nesemnificative asupra economiei circulare, deoarece se va reduce depozitarea deşeurilor (de ex. nămolurile provenite de la epurarea apelor uzate), iar în cazul proiectelor care includ instalaţii pentru valorificarea energetică a nămolurilor cenușa rezultată poate fi utilizată în componența unor materiale de construcţii.  De asemenea, investițiile propuse nu vor afecta obiectivul de economie circulară, inclusiv prevenirea și reciclarea deșeurilor întrucât dezvoltarea infrastructurii de apă și canalizare va fi realizată cu respectarea următoarelor cerințe:   * Gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul Naţional de Gestionare a Deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017). * În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare. * În conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase. * În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări. * Astfel, în conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul. * În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.   Sortarea deşeurilor se va realiza la locul de producere, prin grija constructorului. Acesta are obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate. |
| Prevenirea și controlul poluării in aer, apa sau sol  *Se preconizează că măsura va duce la o creștere semnificativă a emisiilor de poluanți în aer, apă sau sol?* | X | Implementarea proiectelor se va face cu respectarea condițiilor de protecție a factorilor de mediu (inclusiv apă, aer și sol) potențial afectați stabilite prin actele de mediu emise în conformitate cu Directiva EIA.  Aer  În cea mai mare parte, sursele de emisie a poluanţilor atmosferici vor fi surse la sol libere, deschise şi mobile sau staţionare difuze/ dirijate.  Activitatea de realizare a lucrărilor de construcţii include deopotrivă şi surse mobile de emisii, reprezentate de utilajele necesare desfăşurării lucrărilor, de vehiculele care vor asigura transportul materialelor de construcţii, precum şi de aprovizionare cu materiale necesare lucrărilor de construcţie, dar şi de vehiculele necesare evacuării deşeurilor de pe amplasament. Funcţionarea acestora va fi intermitentă, în funcţie de programul de lucru şi de graficul lucrărilor.  Cu toate acestea, se estimează că poluarea aerului în timpul perioadei de execuţie a lucrărilor nu depășeşte limitele maxime permise, este temporară (în timpul executării lucrărilor), intermitentă (în funcţie de programul de lucru şi de graficul lucrărilor), nu este concentrată doar în frontul de lucru (unele surse sunt mobile) nefiind de natură să afecteze semnificativ acest obiectiv de mediu.  Pe cât posibil se vor lua măsuri de atenuare, astfel că lucrările aferente proiectului vor fi realizate cu utilaje mai puţin poluante.  Apă  Investițiile vor avea potenţiale efecte pozitive semnificativ asupra obiectivul de mediu relevant apei prin construirea/extinderea/reabilitarea sistemelor de canalizare şi a stațiilor de epurare, se reduce numărul presiunilor semnificative de pe corpurile de apă.  De asemenea, pe parcursul etapei de execuţie, se vor lua măsurile necesare astfel încât deșeurile rezultate din demontări/demolări, precum și materialele necesare pentru construire, să fie corect depozitate pentru a se evita infiltraţiile în stratul acvifer sau în apele de suprafaţă, urmare a antrenării acestora de către apele pluviale sau de către vânt.  Se va asigura formarea periodică a tuturor lucrătorilor de la fața locului pentru a se asigura evitarea scurgerilor accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport.  Funcţionarea unor utilaje ce utilizează motoare cu combustie internă în preajma corpurilor de apă conţin un factor de risc inerent în cazul unor accidente, ce pot astfel conduce la contaminarea punctiformă şi temporară a corpurilor de apă de suprafaţă, însă acest risc poate fi adresat în cadrul unui plan de management de mediu (PMM), elaborat înainte de începerea etapei de execuţie a proiectului.  În etapa de dezafectare a proiectului, potenţialele surse de poluare a apei vor fi similare cu cele din etapa de construcţie, lucrările fiind realizate cu aceleaşi tipuri de utilaje.  Conform raportului de mediu PDD se precizează că investițiile preconizate vor avea efecte semnificative pozitive asupra obiectivului relevant de mediu apă, deoarece prin construirea/extinderea/reabilitarea sistemelor de canalizare şi a stațiilor de epurare, se reduce numărul presiunilor semnificative de pe corpurile de apă.  Sol  De asemenea, conform Raportului de Mediu pentru PDD, se precizează că investițiile preconizate vor produce efecte pozitive nesemnificative asupra obiectivul de mediu legat de sol, deoarece se vor colecta apele uzate şi se vor epura corespunzător, excluzându-se astfel deversarea necontrolată a acestora. Utilizarea în agricultură a nămolurilor rezultate de la apele uzate poate conduce la reducerea consumului de îngrășăminte chimice, cu efecte benefice asupra calităţii solului.  Utilizarea substanțelor chimice  De asemenea, în ceea ce privește utilizarea și prezența substanțelor chimice, activitatea nu va utiliza:  (a) ca atare, în amestecuri sau în articole, substanțele enumerate în anexa I sau anexa II la Regulamentul (UE) 2019/1021 al Parlamentului European și al Consiliului , cu excepția cazului în care substanțele sunt prezente ca urme neintenționate de contaminant;  (b) mercurul și a compușii mercurului, amestecurile acestora și a produselor cu adaos de mercur, astfel cum sunt definite la articolul 2 din Regulamentul (UE) 2017/852 al Parlamentului European și al Consiliului;  (c) ca atare, în amestecuri sau în articole, substanțele enumerate în anexa I sau anexa II la Regulamentul (CE) nr. 1005/2009 al Parlamentului European și al Consiliului;  (d) ca atare, în amestecuri sau în articole, substanțele enumerate în anexa II la Directiva 2011/65/UE a Parlamentului European și a Consiliului , cu excepția cazului în care se respectă pe deplin articolul 4 alineatul (1) din directiva respectivă;  (e) ca atare, în amestecuri sau în articole, substanțele enumerate în anexa XVII la Regulamentul (CE) nr. 1907/2006 al Parlamentului European și al Consiliului, cu excepția cazului în care se respectă pe deplin condițiile specificate în anexa respectivă;  (f) unor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006 și sunt identificare în conformitate cu articolul 59 alineatul (1) din regulamentul respectiv, cu excepția cazului în care s-a dovedit că utilizarea lor este esențială pentru societate;  (g) altor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006, cu excepția cazului în care s-a dovedit că utilizarea lor este esențială pentru societate.  Deșeurile solide, materialul rezultat din decopertări, excavații, combustibilii sau uleiurile nu se vor deversa în albia cursului de apă sau lacul de acumulare; se va proceda la colectarea selectivă a deșeurilor în vederea valorificării şi /sau eliminării prin firme autorizate. Pe perioada execuției lucrărilor se va acorda o atenție deosebită scurgerilor de carburanți și se va asigura un management al deșeurilor adecvat – depozitarea deșeurilor se va realiza în locuri bine stabilite, cu asigurarea protecției adecvate pentru a fi evitate infiltrațiile și poluarea acviferelor în caz de ploaie. Se vor utiliza utilaje şi mijloace de transport noi, performante, iar transportul materialelor se va realiza cu autovehicule prevăzute cu prelată. Pentru reducerea nivelului de zgomot și vibrații, acolo unde va fi cazul, vor fi instalate bariere fonice conforme cu Directiva 2002/49/CE privind evaluarea și gestiunea zgomotului. |